Οι ταινίες που έρχονται στις αίθουσες την Πέμπτη 13/1 - Athinorama.gr\nΟι ταινίες που έρχονται στις αίθουσες την Πέμπτη 13/1\nΗ επιστροφή του Ghostface, μια λουσάτη περιπέτεια και δύο arthouse ταινίες προσεχώς στις μαρκίζες των κινηματογράφων.\nΓΡΑΦΕΙ: ΓΙΑΝΝΗΣ ΚΑΝΤΕΑ-ΠΑΠΑΔΟΠΟΥΛΟΣ 09 Ιανουαρίου , 2022\nΝέο σίκουελ στο ομώνυμο horror franchise. Το 1996 ο δεξιοτέχνης των ταινιών τρόμου Γουές Κρέιβεν ("Εφιάλτης στο Δρόμο με τις Λεύκες") ανανέωσε ριζικά το είδος συστήνοντας στο κοινό με το "Scream, Κραυγή Αγωνίας" το μανιακό δολοφόνο Ghostface, ο οποίος φορώντας μια ανατριχιαστική μάσκα σκορπούσε τον τρόμο σε ανυποψίαστα θύματα καλώντας τα πρώτα στο τηλέφωνο. Αυτό που ξεκινούσε φαινομενικά σα φάρσα, πολύ γρήγορα εξελισσόταν σε ένα ακραία κλειστοφοβικό κυνηγητό με αναπόφευκτη έκβαση… 25 χρόνια και τρία σίκουελ μετά, το νέο "Scream" είναι γεγονός, με γνωστά πρόσωπα να επιστρέφουν στους πρωταγωνιστικούς ρόλους. Χαρακτηριστικά η Νιβ Κάμπελ υποδύεται ξανά την επιβίωσα Σίντι Πρέσκοτ, ενώ η Κόρτνεϊ Κοξ ενσαρκώνει εκ νέου την αμείλικτη ερευνήτρια – δημοσιογράφο Γκέιλ Γουέδερς. Ο λόγος που σμίγουν ξανά όλοι τους είναι γιατί ο Ghostface έχει επιστρέψει και το νέο δολοφονικό σερί του στοχεύει μια παρέα ανύποπτων εφήβων. Το ποιος κρύβεται αυτήν τη φορά πίσω από την αιματηρή μάσκα αποτελεί μυστήριο…\nΤζέσικα Τσαστέιν, Πενέλοπε Κρουζ, Νταϊάν Κρούγκερ και Λουπίτα Νιόνγκο κυκλοφορούν κι οπλοφορούν. Μια πράκτορας της CIA αναλαμβάνει να συγκεντρώσει μια επίλεκτη διεθνή ομάδα καλά εκπαιδευμένων κατασκόπων, οι οποίες έχουν ως αποστολή την αναζήτηση και την επανάκτηση ενός εξαιρετικά επικίνδυνου όπλου μαζικής καταστροφής που έχει πέσει στα λάθος χέρια απειλώντας την ανθρωπότητα.\nΠοιοτικό βραδυφλεγές σινεμά από τη Γεωργία. Η δεύτερη ταινία του Αλεξάντερ Κομπερίτζε αφηγείται χαμηλότονα και γεμάτος φαντασία μια καλόκαρδη και βαθιά ρομαντική ιστορία. Με σαφές ύφος παραμυθιού, η ταινία αφορά μια φαρμακοποιό και έναν ποδοσφαιριστή, οι οποίοι συναντιούνται τυχαία και ερωτεύονται κεραυνοβόλα. Δίνουν ραντεβού την επόμενη μέρα, ωστόσο το ίδιο βράδυ συμβαίνει κάτι παράδοξο: λόγω μιας κατάρας αλλάζουν πρόσωπο και έτσι, είναι αδύνατον να αναγνωρίσουν ο ένας τον άλλο.\nΗ ζωή του ριζοσπαστικού Γερμανού σκηνοθέτη περνά στη μεγάλη οθόνη. Ορμητικός, αυτοκαταστροφικός, εικονοκλάστης και αδιαπραγμάτευτα ταγμένος στον κινηματογράφο, ο Ράινερ Βέρνερ Φασμπίντερ τάραξε τα νερά του ευρωπαϊκού σινεμά προτού φύγει πρόωρα από τη ζωή σε ηλικία 37 ετών. Το φιλμ του Όσκαρ Ρέλερ επιχειρεί να ανατρέξει στην περσόνα του Φασμπίντερ, με τον Όλιβερ Μασούτσι να κρατά τον πρωταγωνιστικό ρόλο.\nΦεστιβαλικά διακεκριμένο arthouse δράμα. Ο Ουμπέρτο Παζολίνι ("Ξεχασμένες Ζωές") σκηνοθετεί τον Τζέιμς Νόρτον ("Ο Κύριος Τζόουνς", "Μικρές Κυρίες") στο ρόλο ενός 35χρονου καθαριστή ο οποίος μαθαίνει συνταρακτικά νέα: του απομένουν μόλις λίγοι μήνες ζωές. Τότε αποφασίζει να αποκρύψει από τον τρίχρονο γιο του την αλήθεια και για όσο καιρό απομένει να του βρει μια νέα ιδανική οικογένεια, ώστε να προστατευθεί από το δυσάρεστο γεγονός.\nAnimation καταστροφής από τους δημιουργούς του "Simpsons". Δύο flummels, η Οπ και ο Εντ, ταξιδεύουν μέσα στο χρόνο και καταφθάνουν από τα νησιά Γκαλαπάγκος και το μακρινό 1835 στη σύγχρονη Σανγκάη. Βρισκόμενοι μέσα στην πόλη και αδυνατώντας να προσαρμοστούν στις τρομακτικές αλλαγές, ανακαλύπτουν ότι το είδος στο οποίο ανήκουν έχει πλέον εκλείψει.\nΟΙ ΤΑΙΝΙΕΣ ΠΟΥ ΕΡΧΟΝΤΑΙ


Ήρθαν τα Χριστούγεννα κι η Πρωτοχρονιά : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφείς: Μαρία Βελετά - Βασιλειάδου, Κίρα Σίνου, Λένα Μερίκα, Σοφία Σφακιανάκη - Ξενάκη, Κατερίνα Μουρίκη, Φράνση Σταθάτου, Βαγγέλης Δ. Ηλιόπουλος, Αντώνης Δελώνης, Ειρήνη Καμαράτου - Γιαλλούση, Γεωργία Ανεζίνη - Λεράκη, Εύη Κοντόρα, Ιλιάδα Καλαμαρά, Ασπασία Κατσούλη - Συμεώνογλου, Καλλιόπη Αλιβάνογλου, Λίνα Κοντοπούλου, Λούλα Παπιδάκη - Πιπίνη,\nΜα πίσω απʼ όλα αυτά κρύβεται η άλλη πλευρά, η αθέατη· τα παιδιά που κοιτάνε με ζήλια τις αστραφτερές βιτρίνες, οι άνθρωποι που ζούνε στους δρόμους, όσοι είναι ολομόναχοι. Ακόμη και γιʼ αυτούς όμως, φαίνεται ότι τελικά λάμπει το αστέρι των Χριστουγέννων.\nΆλλα πρόσωπα: Μαίρη Ρουκουνάκη (Εικονογράφος)\nISBN (10ψήφιο): 960-274-754-4\nΗ Λίνα Κοντοπούλου ζει στην Αθήνα. Γ ράφει για παιδιά, και ζωγραφίζει τα όνειρά τους. Μέσα απ΄ τις σελίδες των βιβλίων της ξεπηδούν νεράιδες, ξωτικά, παράξενα πλασματάκια και καλόκαρδοι νάνοι. Συχνά ταξιδεύει με την ιπτάμενη σκούπα της πάνω από κόσμους φανταστικούς μαζεύοντας χρώματα, μυρωδιές και βλέμμα- τα για να τα μεταμορφώσει σε ιστορίες μαγικές! Είναι μέλος της Π.Ε.Λ.Τ., του κύκλου του Ελληνικού Παιδικού Βιβλίου, και της Γυναικείας Λογοτεχνικής Συντροφιάς. Είναι μητέρα δύο παιδιών, της Αγάπης και του Τζίμη. Λατρεύει να λέει ιστορίες, να διαβάζει παραμύθια και να φτιάχνει κέικ με βανίλια και άχνη ζάχαρη . Άλλα βιβλία της που κυκλοφορούν απ΄ τις εκδόσεις "Σπύλι" : -Παραμυθένιες Ιστορίες -Το πρώτο ταξίδι του Ιγκόρ -Το κορίτσι που σκούπιζε τ΄ αστέρια -Ο Δράκος που έτρωγε χρώματα και άλλα.


Γιάννης Καλπούζος: Κριτική για την Ουρανόπετρα από τον Κώστα Τραχανά\nΚριτική για την Ουρανόπετρα από τον Κώστα Τραχανά\n«Ουρανόπετρα» Γ.Καλπούζος Εκδόσεις Μεταίχμιο 2013 σελ.582\n«…Κι η ζωή , θέλησε να τον ανταμείψει για το άλλο βλέμμα που της έριξε. Γιατί κι η ζωή ταμιευτήριο είναι .Άμα καταθέτεις καημό θα αναλάβεις καημό, και μάλιστα με τόκο. Αν όμως καταθέτεις ελπίδα κι ομορφιά και χαμόγελο , θα τα πάρεις αβγατισμένα..».\nΌλο και πιο σπάνια συμβαίνει πια η ολοκλήρωση της ανάγνωσης ενός μυθιστορήματος να συνοδεύεται από μια έντονη αίσθηση αποχωρισμού και απουσίας. Στο πρόσφατο μυθιστόρημα του, ο συμπατριώτης μας Γιάννης Καλπούζος ,επιτυγχάνει να δημιουργήσει ακριβώς αυτή την αίσθηση, διότι μετά το πέρας της ανάγνωσης των σχεδόν 600\nπυκνογραμμένων σελίδων, νιώθει κανείς τη θλίψη του αποχωρισμού.\nΔιαβάζοντας την «Ουρανόπετρα» , ο αναγνώστης έχει την ψευδαίσθηση ότι ο Γιάννης Καλπούζος κάθεται απέναντι του και του τα λέει.\nΕίναι ένα βιβλίο πολύ ενδιαφέρον για να κατανοήσουμε τη «μικροιστορία» της Κύπρου και της Ελλάδας .Έχουμε να κάνουμε με ένα βιβλίο όπου το πρώτο λόγο έχει η μνήμη.\nΣτα τελευταία του έργα ο Γιάννης Καλπούζος μια μόνη έγνοια έχει: να δώσει συνείδηση στον άνθρωπο του τόπου του, τη συνείδηση της παρουσίας του σε έναν κόσμο που δεν είναι μόνο η γειτονιά του , η περιοχή του και η πόλη του αλλά όλος ο κόσμος, πως οι αρετές και οι κακίες που τον χαρακτηρίζουν δεν είναι μόνο του τόπου του, αλλά κοινές σε όλους τους συνανθρώπους του σε όλη τη γη .\nΗ «Ουρανόπετρα» είναι ένα συγκλονιστικό μυθιστόρημα , ένα ιστορικό –κοινωνικό μυθιστόρημα και ταυτοχρόνως ποιητικό. Ένα περιπετειώδες ταξίδι προς τη γη των προγόνων, ένα παραμύθι για τη ζωή των αφανών, από τα βάθη του χρόνου. Συνιστά το τρίτο μέρος μιας άτυπης τριλογίας («Ιμαρέτ» και «Άγιοι και Δαίμονες») που αναφέρονται στον ελληνισμό , στις εσχατιές του : Άρτα, Κωνσταντινούπολη , Κύπρος.\nΜιλάμε για ένα ολοκληρωμένο , σύνθετο και διαφωτιστικό λογοτεχνικό εγχείρημα .\nΣτο μυθιστόρημα αυτό πρωταγωνιστεί ο έρωτας.\nΤο βιβλίο περιλαμβάνει δύο μέρη :Το μικρό χρονικό αρχίζει από το 1569 μέχρι το 1572, επί ενετοκρατίας στην Κύπρο και παρακολουθεί την ιστορία του φτωχού πάροικου Γερόλεμου , που μοιράζει στους γιούς του (Αντζουλή, Χρύσανθο, Βισέντζο και Μύρο) τέσσερα φυλαχτά.\nΤο μεγάλο χρονικό αρχίζει δώδεκα γενιές αργότερα ,το 1892 μέχρι το 1917, επί αγγλοκρατίας στην Κύπρο και παρακολουθεί την ιστορία του κεντρικού ήρωα Αδάμου Χρυστοφή , απόγονου του Γερόλεμου, αλλά συνυφαίνεται και με πραγματικά ιστορικά γεγονότα(η ήττα της Ελλάδας του 1897 και ο πόλεμος 1912-13).\nΠλήθος ακόμα μυθιστορηματικών ηρώων περιέχει το βιβλίο : τον παπα-Μύρωνα , τον Καρανό, τον Φήμη Βερδάτο , την Αμέλια, τον μίστερ Μπορ, τον Χαόυζα, τον Αρέστη, την Αγγελέτα , τον Άλκη Παμιού, τη Νουριέ , τον Χατζηγιωρκή, τον Σώζο, τον Βολιό, τον Λάρκο, τον Μαυρόκωστα, τον Μαυροκορδάτο, τον Φίλιο Ζαννέτο κ.α.( Ο συγγραφέας έχει μια αυξημένη τρυφερότητα στη μεταχείριση των ηρωίδων και των ηρώων του).\nΤο «ταξίδι» του Αδάμου στην Ελλάδα γίνεται «μαθητεία». Μέσα στη νοτισμένη από μύθους και αίμα Θεσσαλία και Ήπειρο, ο Αδάμος θα έρθει αντιμέτωπος με τη φρίκη…\nΟ Αδάμος έρχεται επίσης σε επαφή με την ιστορία του φυλαχτού του πρόγονού του Γερόλεμου, προσπαθεί να συγκεντρώσει τις παραστάσεις από τα τέσσερα φυλαχτά, για να βρει τον κρυμμένο θησαυρό. Προσπαθώντας ο Αδάμος να ξετυλίξει το κουβάρι παλιών ιστοριών και να διαλευκάνει σκοτεινές οικογενειακές υποθέσεις θα χαθεί στους δαιδάλους της προσωπικής και συλλογικής μνήμης , στις πολλές «αλήθειες» των προσωπικών αφηγήσεων και ιστορικών αποτυπώσεων. Μια αναζήτηση ταυτότητας μέσα σε ένα αφιλόξενο και εχθρικό κόσμο. Κάθε απλός άνθρωπος σαν τον Αδάμο, είναι ικανός να βιώσει έντονα συναισθήματα και βίαια πάθη .Και ο κάθε άνθρωπος γίνεται τόσο διαφορετικός από τους ομοίους του, έτσι που η ζωή να αποκτά μοναδικότητα κι ανυπέρβλητη αξία , αναντικατάστατη καθώς είναι.\n«Ουρανόπετρα! Μονολόγησε .Όπως η Αφροδίτη , που’ πεσε ο σπόρος απ’ τον ουρανό κι εγεννήθηκε στα κύματα. Ωσάν την Κύπρο! Ουρανόπετρα ένι κι ετούτη, που’ πεσε στη Μεσόγειο! Κι ο Γερόλεμος κι εγώ κι ούλοι που ζούμε δαμαί παιθκιά της Ουρανόπετρας είμαστε! Ένι ο θησαυρός μας! Κι όποιος εύρει τζαι τον προσωπικό του θησαυρό είντα άλλο θέλει στη ζωή ; Εν μου χρειάζεται άλλος , έχω την ιδική μου ουρανόπετρα , την Αγγελέτα!».\nΟ βασικός κορμός που διατρέχει το βιβλίο είναι η ρήση του Αδάμου : «όπου πατώ είναι δικός μου δρόμος». Ο γενέθλιος τόπος , αυτός το τόπος που μας έλαχε να πατάμε , σε αυτόν τον τόπο πρέπει να συμβιώσουμε και να τον σώσουμε όταν απειλείται.\nΟ συγγραφέα ξεκινά από τον μικρόκοσμο όπως αυτός εκπροσωπείται εξαντλητικά μέσα από τις εμπνευσμένες μικρολεπτομέρειες της ανθρώπινης φύσης και μεγεθύνεται μέσα από μια πρόταση ζωής, όπου οι αλλαγές λαμβάνουν οικουμενικό χαρακτήρα.\nΣτόχος του Γιάννη Καλπούζου δεν είναι η ιστορία αλλά η μυθοπλασία και μέσα από αυτήν θέλει να ξαναδιαβάσουμε την ελληνική Ιστορία.\nΟι ακριβείς χρονοτοπικές συντεταγμένες δεν καταργούν τη μυθική άλω του κειμένου , αλλά συγχωνεύονται μαζί της.\nΟ χειμαρρώδης λόγος του συγγραφέα βοηθάει να αναπτύσσει την αφηγηματική κίνηση προς το παρελθόν , μέσα από εξαίσιες λυρικές σελίδες ,από όπου αναδύονται ο φθορισμός της καθημερινής ζωής των απλών ανθρώπων, οι συζητήσεις , οι συναντήσεις , οι έρωτες, τα ήθη και τα έθιμα, τα σχόλια, η ποιητική ενός βίου ο οποίος επιστρέφει ως κυματισμός του παρελθόντος, που έχει για πάντα χαθεί.\nΚωπηλάτες στη γαλέρα της ζωής , οι απλοί άνθρωποι είναι έρμαια των περιστάσεων , όμηροι της Ιστορίας αλλά και του «εγώ » τους , αυτής της ανεξάντλητης δεξαμενής που αναζωογονεί τον τρόπο με τον οποίο πορευόμαστε.\nΤο βιβλίο αυτό μας μιλάει για τη αγάπη, τον έρωτα, την πίστη , τη φιλία , την ομορφιά , το όνειρο, την επιτυχία , τον φόβο ,την αδικία, την ήττα, τον πατριωτισμό, τον ελληνισμό, το δέσιμο με τους προγόνους, την συνύπαρξη των λαών, το καλό και το κακό , το χρόνο που δεν αντιστρέφεται , την κατεύθυνση της ζωής , τον Ανεπιθύμητο από τους ανθρώπους (το θάνατο),τη μοίρα και το μέλλον.\nΠρόκειται για ένα βιβλίο που μας προσφέρει μια σειρά από πολυσχιδείς αναγνώσεις.\nΠρόκειται για ένα εξαιρετικό ανάγνωσμα μέσα στη μετριότητα των ημερών.\nΟ Γιάννης Καλπούζος γεννήθηκε στο χωριό Μελάτες της Άρτας το 1960. Έχει γράψει ποιητικές συλλογές , μυθιστορήματα , διηγήματα και στίχους για τραγούδια.\nΆλλα έργα του είναι : «Μόνο να του άγγιζα» , «΄Ερωτας νυν και αεί», «Ιμαρέτ: Στη σκιά του ρολογιού»(Βραβείο Αναγνωστών του ΕΚΕΒΙ), «Άγιοι και Δαίμονες- Εις ταν πόλιν» κ.α.\nΑναρτήθηκε από Γιάννης Καλπούζος στις 2:32 μ.μ.\nΣυμφωνώ απόλυτα! Ένα εξαιρετικό βιβλίο, αριστούργημα!\n29 Μαρτίου 2013 - 2:50 μ.μ.


La Tapatia Mexican Restaurant and Cantina, Κόνκορντ - Κριτικές εστιατορίων - TripAdvisor\nLa Tapatia Mexican Restaurant and Cantina, Κόνκορντ\nΝο 38 από 304 Εστιατόρια - Κόνκορντ\n1802 Willow Pass Rd, Κόνκορντ, CA 94520-2523\nΠήγα εκεί για μία ιδιοτροπία. Χαίρομαι που το κάναμε! Το φαγητό, φρέσκο και νόστιμο. Εξαιρετική εξυπηρέτηση. Κοκτέιλ και εξαιρετική! Διαθέτει υπαίθριο καθιστικό. Σίγουρα θα ξαναπάμε όταν στην περιοχή.\nΑξιοπρεπές μεξικάνικο φαγητό στο downtown Concord\nΕίχε μια ομάδα 4 γραφείο συναδέλφους για δείπνο στο εστιατόριο αυτό καθημερινή νύχτα. Η εξυπηρέτηση ήταν αποτελεσματική και το φαγητό ήταν καλό. Πολλές επιλογές μενού. Απλώς να είστε προσεκτικοί για ότι 60 oz $ 29 margarita!\nΠοτέ δεν είναι η σωστή στιγμή\nΈχω πάει πίσω μερικές φορές με την ελπίδα για ένα καλύτερο αποτέλεσμα. Κάθε φορά που πήγα κοίταξα τις ειδικές προσφορές και μας είπαν να μην είναι διαθέσιμη. Λάθος στιγμή, happy hour ήταν πάνω από 5 λεπτά πριν, μόνο τις Δευτέρες. Έτσι, λυπάμαι. Επίσης, λυπάμαι που...σας. Τροφές σας δεν ήταν τόσο καλό ούτως ή άλλως. Θα έπρεπε να γνωρίζουν πότε οι πατάτες ήταν μπαγιάτικο, δεν επρόκειτο να είναι οτιδήποτε άλλο άξιζε τον κόπο,.Περισσότερα\nΒουτήξτε κόκκων με τις πατάτες ήταν το καλύτερο μέρος του γεύματος\nΚάναμε απολαμβάνουν το γεύμα μας εδώ, αν και δεν θα ήθελα να χαρακτηρίζετε το γεύμα σας ως πολύ έξω από τα συνηθισμένα. Ωστόσο, αυτό ήταν το πρώτο μεξικάνικο εστιατόριο είχα πάει στην οποία σερβίρεται ζεστό dip κόκκων και τις πατάτες, εκτός από τις salsas, και...πραγματικά μου άρεσε αυτό το μέρος πολύ. Παρήγγειλα ένα δείπνο combo με enchilada και tamale, με ρύζι και σόγιας στο πλάι. Δεν ήταν καλή, αλλά περίεργο το ότι ενώ η πλάκα ήταν πολύ ζεστό, το φαγητό ήταν το μόνο ζεστό. Ωστόσο, απολαύσαμε τα γεύματά μας, παρόλο που από τεχνική άποψη, είχα απολαύσαμε το πριονίδι και φασόλια βουτιά τόσο πολύ που ήμουν βασικά γεμάτη από τη στιγμή που φτάσαμε μέχρι την πραγματική πλανόδιων πωλητών.Περισσότερα\nΤίποτα το ιδιαίτερο με φιλικό προσωπικό.\nΔειπνήσαμε εκεί για ένα δείπνο των γενεθλίων. Η εξυπηρέτηση ήταν αργή και γεύμα μου και μερικές από τις άλλες ήταν μόνο όταν σερβίρεται ζεστός. Η σάλσα σερβίρεται με τις πατάτες ήταν τόσο πολύ καλό. Το ήταν εξαιρετικό με τη γενέθλια φόρο τιμής που περιελάμβανε την...τελετάρχη φορώντας έναν μεγάλο Sombrero ενώ 5 ή 6 μέλη του προσωπικού μας έδωσε ένα πολύ φιλικό τραγούδι τα γενέθλια. Ήταν η ακολουθούμενη από ένα μεγάλο μπολ με το παγωτό κρέμα γάλακτος. Η τιμή για το γεύμα ήταν λίγο υπερβολική για αυτό που ήταν. Ο χώρος στάθμευσης για το εστιατόριο είναι πολύ μικρός χώρος στάθμευσης Χώρος στάθμευσης σε κοντινή απόσταση, οπότε είναι αναγκαία, αλλά όχι τέλειο για μια βροχερή ημέρα.Περισσότερα\nΤηλεφωνήσαμε προκαταβολικά για να ανακαλύψουμε ότι δεν χρειάζεται να κάνουν κρατήσεις, αλλά επειδή είχαμε μια ομάδα οκτώ ατόμων, η ομάδα μας κράτησε στο μυαλό. Δεν χρειάστηκε να περιμένουμε και πήραμε ένα μεγάλο τραπέζι μαζί την Παρασκευή το βράδυ. Παραγγείλαμε το Pitcher της μαργαρίτες, που ήταν...κατάλληλα για δύο ελαφρά πότες και δύο όχι και τόσο φως. Μπορώ να βεβαιώσω την τραγανή Tacos και το tostadas. Ορισμένα από τα καλύτερα που έχουμε δοκιμάσει πουθενά. Η εξυπηρέτηση ήταν καλή και δεν υπήρχε επαρκής χώρος στάθμευσης και ωραία εσωτερική διακόσμηση.Περισσότερα\nΑυτό το μέρος είναι το καλύτερο μέρος που έχω φάει μεξικάνικα σε αυτόν τον τομέα. Το salsa ήταν φρέσκα και νόστιμα, επίσης σερβίρουν refried φασόλια με τις πατάτες. Το margarita ήταν φανταστικό, $5 κάθε Τετάρτη! Και το App combo, τα πάντα ήταν εκπληκτικά. Δεν μπορώ...να περιμένω να επιστρέψω!Περισσότερα\nΕδώ είναι πεντανόστιμο φαγητό. Έχουμε πάει πρόκειται εδώ για χρόνια. Υπηρεσία και την ποιότητα των τροφίμων είναι συνεπής. Πάντα πεντανόστιμο!\nΛάβετε γρήγορα απαντήσεις από το προσωπικό του La Tapatia Mexican Restaurant and Cantina και από προηγούμενους επισκέπτες.\nΠρόσβαση σε αναπηρική καρέκλα, Σερβίρει αλκοόλ, Πλήρες μπαρ, Κρατήσεις, Καθίσματα, Με προσωπικό σερβιρίσματος, Διαθέσιμο πάρκινγκ, Πάρκινγκ στο δρόμο, Δωρεάν πάρκινγκ εκτός δρόμου, Τηλεόραση, Δέχεται American Express, Δέχεται Mastercard, Δέχεται Visa, Δωρεάν WiFi, Φαγητό σε πακέτο\nΔιεύθυνση: 1802 Willow Pass Rd, Κόνκορντ, CA 94520-2523\nΑριθμός τηλεφώνου: +1 925-685-1986


ΟΙ ΤΑΚΤΙΚΕΣ ΤΗΣ ΡΩΣΙΑΣ ΣΤΑ ΔΥΤΙΚΑ ΒΑΛΚΑΝΙΑ – Activenews.gr\nYou are here: Home / Uncategorized / ΟΙ ΤΑΚΤΙΚΕΣ ΤΗΣ ΡΩΣΙΑΣ ΣΤΑ ΔΥΤΙΚΑ ΒΑΛΚΑΝΙΑ\nΗ αίσθηση ότι αντιμετωπίζεται άδικα από την «υποκριτική” Δύση, εδραιώνει την άνευ προηγουμένου φιλία μεταξύ των Ρώσων και των Σέρβων, οι οποίοι δεν ζουν μόνο στη Σερβία αλλά επίσης αποτελούν σημαντικές μειονότητες στις γειτονικές χώρες.\nΗ Μόσχα επίσης πιστεύει ότι η Δύση έχει προκαλέσει προβλήματα στη γειτονιά της Ρωσίας τα τελευταία χρόνια. Ως εκ τούτου αισθάνεται ότι δικαιούται μία «εκδίκηση”. Δεν λείπουν παραδείγματα για να περιγράψουν την πρόσφατη ανάμιξη της Ρωσίας στα Βαλκάνια. Τα περισσότερα από αυτά δείχνουν όυτι η Μόσχα δεν είναι έτοιμη να δεσμεύσει σημαντικούς πόρους στην περιοχή. Η Ρωσία ωστόσο επιθυμεί να επωφεληθεί από τα βαθιά ριζωμένα τοπικά προβλήματα για να καταστήσει τα Δυτικά Βαλκάνια ένα αγκάθι στα πλευρά της Δύσης, αποτελώντας ταυτόχρονα μια ισχυρή παγκόσμια δύναμη.\nTag ΔΥΣΗ ΔΥΤΙΚΑ ΒΑΛΚΑΝΙΑ Ε.Ε ΝΑΤΟ ΟΗΕ Ρωσία


ΠΑΓΚΥΠΡΙΟΣ ΣΥΝΔΕΣΜΟΣ ΟΠΑΔΩΝ ΑΕΚ -ΣΥΝΔΕΣΜΟΣ ΛΑΡΝΑΚΑΣ: ΦΕΥΓΕΙ ΤΟ ΜΑΥΡΟ ΔΙΑΜΑΝΤΙ ;;;;;;;;;;;;;;\nΦΕΥΓΕΙ ΤΟ ΜΑΥΡΟ ΔΙΑΜΑΝΤΙ ;;;;;;;;;;;;;;\nΜεταξύ των ποδοσφαιριστών που θα αποχωρήσουν από τα Σπάτα τον Ιανουάριο θα είναι όπως όλα δείχνουν ο Εμίλιο Φουρτάδο, όπως προκύπτει (και) από την συνάντηση που είχαν χθες ο Ανδρέας Δημητρέλος με τον Έβαλντ Λίνεν για θέματα προγραμματισμού.\nΩστόσο, τα δεδομένα με την επιστροφή των Κιτρινόμαυρων από την άδεια των Χριστουγέννων φαίνεται πως άρχισαν σιγά σιγά να αλλάζουν. Αιτία δεν είναι μόνο η φημολογία πως ο Αφρικανός είναι μεταξύ των παικτών που επέστρεψαν στα Σπάτα με παραπανίσια κιλά (κάτι που δεν έχει επιβεβαιωθεί, αλλά ενισχύθηκε από την απόφαση του Λίνεν να βάλει τον παίκτη να κάνει επιπλέον τρέξιμο στη χθεσινή προπόνηση). Οι πληροφορίες αναφέρουν πως οι άνθρωποι της ΑΕΚ έχουν διαπιστώσει ότι ο Φουρτάδο είναι «εκτός κλίματος». Ότι έχει χάσει την αυτοπεποίθησή του και δεν νιώθει άνετα στην ομάδα. Κάτι που είχε διαφανεί και από τα παράπονα που είχε κάνει ο παίκτης εντός των αποδυτηρίων προς τους συμπαίκτες του, όταν υποστήριξε ότι δεν τον... βοηθούν να δείξει τις ικανότητές του και αντίθετα «περιμένουν» να κάνει λάθος για να του... βάλουν τις φωνές!\nΣε κάθε περίπτωση, αυτό που προκύπτει έπειτα και από τη σημερινή συνάντηση του προπονητή με τον πρόεδρο είναι ότι ο Αφρικανός θα... προστεθεί στη λίστα με τους ποδοσφαιριστές που είναι προς παραχώρηση. Μάλιστα, οι πληροφορίες αναφέρουν ότι το όνομα που θα... βγει από τη λίστα για να προστεθεί αυτό του Φουρτάδο, θα είναι του Θωμά Τσίτα, με τον Νίκο Κατσικοκέρη να παραμένει στους... προς αποχώρηση παίκτες.\nΠάντως, όσο... οξύμωρο και αν φαίνεται, η ΑΕΚ δεν θα δυσκολευτεί ιδιαίτερα να βρει ομάδα για να δανείσει τον Αφρικανό επιθετικό, αφού εδώ και καιρό «πολιορκείται» από συλλόγους της Β' εθνικής, κατηγορίας στην οποία αναδείχθηκε πρώτος σκόρερ πέρσι. Μάλιστα, οι πληροφορίες αναφέρουν ότι το πιο έντονο ενδιαφέρον έχει εκφραστεί από την Καλλονή και την Καβάλα...\nPosted by ΚΩΣΤΑΣ-ΑΕΚ ΠΑΓΚΥΠΡΙΟΣ ΛΚΑΣ at 7:33 π.μ.\nΟ ΠΕΤΡΟ ΑΡΧΙΣΕ ΤΑ ΓΚΟΛ..ΘΑ ΠΑΙΞΕΙ ΟΜΩΣ ΜΕ ΑΣΤΕΡΑ ;...\nΚΑΙ ΟΙ ΔΥΟ ΠΑΡΟΝΤΕΣ !!\nXΩΡΙΣ ΤΟΥΣ ΝΕΟΥΣ ΜΕ ΑΣΤΕΡΑ !!\nΦΕΥΓΟΥΝ ΛΑΓΟΣ ΚΑΙ ΚΟΝΤΟΕΣ..\nΑΠΟ ΕΠΙΚΟΙΝΩΝΙΕΣ ΠΑΜΕ ΚΑΛΑ !!\nΜΙΛΗΣΕ Ο ΛΙΝΕΝ..\nEΡΧΟΝΤΑΙ ΚΑΙ ΦΕΥΓΟΥΝ..\nΠΕΡΙΜΕΝΟΝΤΑΣ ΤΟΝ ΒΙΝΤΙΑΔΗ..\nΧΡΟΝΙΑ ΠΟΛΛΑ ΚΑΙ ΚΑΛΑ !!\nMΙΛΑ ΣΤΟ ΑΕΚ-VOICE Ο ΚΑΤΙΔΗΣ..\nΟΛΟΙ ΣΤΑ ΣΠΑΤΑ..\nH MAYΡΗ ΛΙΣΤΑ ΛΙΝΕΝ..\nΑΡΘΡΟ ΤΟΥ ΚΩΣΤΑ ΜΙΑΟΥΛΗ ΑΠΟ ΤΟ : AEKVOICE.GR\nΑΠΟ ΤΟ ΑΕΚ1924..ΤΟΥ ΒΑΓΓΕΛΗ ΚΑΤΣΑΙΤΗ..\nTO TAMEION EINAI MEION..\nETOIMAZETAI O ΠΕΤΡΟ !!\nΟ ΑΠΟΛΟΓΙΣΜΟΣ..ΤΟΥ 2012...\nΟΙ ΔΗΜΟΣΙΟΓΡΑΦΟΙ ΤΟΥ ΑΕΚ 365 ..ΓΡΑΦΟΥΝ..\nΑΥΤΟ ΤΟ ΞΕΡΟΥΜΕ..\nKAINOYΓΙΟ SIDE ΓΙΑ ΤΗΝ ΑΕΚΑΡΑ ΜΑΣ !!\nΣΤΗΝ ΠΟΡΤΑ ΤΗΣ ΕΞΟΔΟΥ ;;\nΤΑ ΕΧΕΙ ΜΑΖΕΨΕΙ..ΘΑ ΕΡΘΕΙ ΚΑΠΟΤΕ ;;\nΕΧΕΙ ΚΑΙ ΜΕ ΦΙΛΟΤΙΜΟ ΠΑΙΚΤΕΣ !!\nMIΛΑΝΕ ΜΕ ΠΕΤΡΟΠΟΥΛΛΟ..\nΔΥΣΤΥΧΩΣ ΑΡΧΙΣΑΝ ΟΙ ΠΡΟΣΦΥΓΕΣ !!\nΑΡΧΙΣΑΜΕ ΤΗΝ ΕΝΙΣΧΥΣΗ ΜΑΣ ΣΙΓΑ-ΣΙΓΑ..ΣΙΓΟΥΡΑ ΜΕ ΤΑ...\nΚΑΙ ΠΕΤΡΟΠΟΥΛΛΟΣ ;;\nΘΑ ΚΑΝΟΥΜΕ ΜΕΤΑΓΡΑΦΕΣ !!\nΣΤΗΝ ΑΘΗΝΑ KAI ANAKOINΩΘΗΚΕ Ο ΜΗΤΡΟΠΟΥΛΛΟΣ..\nH XEIΡΟΤΕΡΗ ΜΑΣ ΧΡΟΝΙΑ !\nΜΟΝΟ ΤΡΕΙΣ ΘΕΛΟΥΜΕ ;;\nΜΟΝΟ ΝΙΚΗ..ΕΙΜΑΣΤΕ ΣΤΟΝ ΠΑΤΟ !\nΠΑΙΡΝΟΥΜΕ ΜΗΤΡΟΠΟΥΛΛΟ ;;\nΗ ΠΡΟΚΡΙΣΗ ΣΤΟ ΟΑΚΑ..\nΑΣΧΗΜΑ ΤΑ ΝΕΑ...\nΜΕ ΝΕΟ ΛΟΥΚ ΣΤΟ ΚΥΠΕΛΛΟ..\nH ENΔΕΚΑΔΑ ΑΥΡΙΟ..\nΘΑ ΞΕΚΟΥΡΑΣΕΙ ΠΑΙΚΤΕΣ ΣΤΟ ΚΥΠΕΛΛΟ..\nΟ ΑΘΛΗΤΙΚΟΣ ΤΥΠΟΣ...\nO ΣΗΜΕΡΙΝΟΣ ΤΥΠΟΣ..\nΤΑ ΣΦΗΝΑΚΙΑ ..ΤΟΥ ΚΩΣΤΑ ΚΕΤΣΕΝΤΖΟΓΛΟΥ..\nΔΕΝ ΜΑΣ ΣΕΒΟΝΤΑΙ..\nΘΑ ΜΙΛΗΣΕΙ ;;\nΕΠΙΜΕΝΕΙ ΣΤΟΝ ΦΟΥΡΤΑΔΟ..\nΠΡΕΠΕΙ ΝΑ ΒΙΑΣΤΟΥΝ !!\nKΑΛΟ ΤΑΞΙΔΙ ΑΔΕΛΦΕ..\nΗ 11ΑΔΑ ΤΗΣ ΔΕΥΤΕΡΑΣ ;;\nTA ΧΘΕΣΙΝΑ ΣΦΗΝΑΚΙΑ... ΤΟΥ ΚΩΣΤΑ ΚΕΤΣΕΝΤΖΟΓΛΟΥ..\nΝΑ ΤΟΥ ΔΕΙΞΟΥΜΕ ΕΜΠΙΣΤΟΣΥΝΗ !!\nΟΙ ΕΠΑΦΕΣ ..ΤΩΝ ΕΠΑΦΩΝ...


IMATHIA IN (AMMOSIMATHIA BLOG) : Tο Σπίτι της Βεργίνας επισκέφθηκε η Εισαγγελέας του Αρείου Πάγου κυρία Ξένη Δημητρίου-Βασιλοπούλου.\nTο Σπίτι της Βεργίνας επισκέφθηκε η Εισαγγελέας του Αρείου Πάγου κυρία Ξένη Δημητρίου-Βασιλοπούλου.\nΤο απόγευμα της Παρασκευής 18 Νοεμβρίου 2016 επισκέφθηκε το Σπίτι της Βεργίνας\nη Εισαγγελέας του Αρείου Πάγου κυρία Ξένη Δημητρίου-Βασιλοπούλου. Η κυρία Εισαγγελεύς συνοδευόταν από τον Εισαγγελέα Πρωτοδικών Βεροίας κύριο Στέφανο Σαρκαντζιά, τους Αντεισαγγελείς Πρωτοδικών Βεροίας κυρίους Σπυρίδωνα Βερυκούκη και Δημήτριο Σταύρου, τον Επιμελητή Ανηλίκων κύριο Κώστα Μίζα και τη Γραμματέα της Εισαγγελίας Πρωτοδικών κυρία\nΗ επίσκεψη, που διήρκεσε σχεδόν τρεις ώρες, έληξε μέσα σε ένα κλίμα οικειότητας και αναπτερωμένου ηθικού, που επέβαλαν η παρουσία και οι παρακαταθήκες της κυρίας Εισαγγελέως. Αποχαιρετώντας την, οι άνθρωποι του Οργανισμού εξέφρασαν την μεγάλη χαρά και ικανοποίησή τους γι’ αυτήν την τόσο τιμητική και εποικοδομητική επίσκεψη\nΑναρτήθηκε από Manolis Gryparis στις 2:31:00 μ.μ.


Στην υπερθέρμανση του πλανήτη οφείλεται το πολικό ψύχος της Αμερικής - Tromaktiko.gr\n9 Φεβρουαρίου 2019 22:18\nΤα πράγματα δεν θα ήταν τόσο επικίνδυνα αν το θέατρο του παραλόγου σταματούσε σε έναν γερουσιαστή. Όπως όλα δείχνουν πηγαίνει πολύ πιο ψηλά φτάνοντας μέχρι και τον Πρόεδρο των Η.Π.Α. Ο Donald Trump, φανατικός πολέμιος της θεωρίας της υπερθέρμανσης του πλανήτη, βρήκε στο Polar Vortex τον ιδανικό σύμμαχο ενάντια στις “διαδόσεις” όπως τις ονομάζει. “Υπερθέρμανση του πλανήτη που πήγες; Γύρνα πίσω, σε χρειαζόμαστε!” έγραψε σε σαρκαστικό τόνο στο Twitter.\nΟ λόγος που αρθρώνεται δεν έχει καμία σχέση με την επιστήμη και, βασικά, δεν έχει καμία σχέση με την επικίνδυνη πραγματικότητα που βιώνει σιγά σιγά -ή μήπως γρήγορα;- ο πλανήτης. Επί της ουσίας η κλιματική αλλαγή είναι κάτι που βλέπουμε με πολλούς διαφορετικούς τρόπους καθημερινά σε κάθε γωνιά της Γης. Απλά ο τρόπος που παρουσιάζεται δεν είναι γραμμικός. Όπως γραμμικά δεν είναι και τα φαινόμενα που συμβαίνουν στην ατμόσφαιρα του πλανήτη μας. Η σωστή λέξη για να τα χαρακτηρίσει κανείς θα ήταν η λέξη “χαοτικά”.\nΤο Polar Vortex είναι ένα φαινόμενο που υπό φυσιολογικές συνθήκες ανήκει στον Βόρειο Πόλο. Πρόκειται επί της ουσίας για ένα πεδίο χαμηλής ατμοσφαιρική πίεσης που μετακινείται με τη φορά του ρολογιού· ή με άλλα λόγια είναι ένας κυκλώνας. Οι πιο υψηλές θερμοκρασίες στον Βόρειο Πόλο σημαίνει ότι υπάρχει λιγότερος πάγος, ο λιγότερος πάγος οδηγεί στην υπερθέρμανση του νερού των ωκεανών που με τη σειρά τους εξατμίζονται πιο εύκολα. Ο αέρας αποκτά μεγαλύτερη υγρασία και για λόγους πολύ πολύπλοκους για να αναλυθούν εδώ έχει την τάση να διευρύνει το “πεδίο δράσης” του Polar Vortex. Έτσι αυτό φτάνει πολύ πιο νότια από ότι συνηθίζει, εισβάλλοντας μέχρι τις Ηνωμένες Πολιτείες, κουβαλώντας μαζί του χιονοθύελλες και πολικές θερμοκρασίες. Τα τρομακτικά αποτελέσματα τα είδαμε όλοι πρόσφατα στις οθόνες μας.\nΜπορεί κι εσύ να είσαι ένας από τους σκεπτικιστές που αρνούνται την κλιματική αλλαγή. Αν όμως τα όσα αναφέρθηκαν δεν είναι αρκετά για να σε βάλουν σε σκέψεις, υπάρχει άλλο ένα στοιχείο που κρούει τον κώδωνα του κινδύνου: οικονομικοί κολοσσοί που δεν τρέφουν συνήθως οικολογικές ευαισθησίες, έχουν όμως την τάση να “μυρίζονται” τις παγκόσμιες αλλαγές, εκπονούν ήδη projects που έχουν να κάνουν με την υπερθέρμανση του πλανήτη.\nΜιλώντας πιο συγκεκριμένα, η Microsoft έχει ξεκινήσει ήδη να προσφέρει υπηρεσίες IT, οι οποίες είναι ικανές να υποστηρίξουν υποδομές σε καταστάσεις ακραίων καιρικών φαινομένων. Αν λοιπόν τα λαγωνικά των μεγάλων εταιρειών έχουν εντοπίσει τις ευκαιρίες για να βγάλουν ακόμα περισσότερα χρήματα, πόσο πιθανό είναι όλο αυτό να είναι ένα κόλπο των “προοδευτικών” επιστημόνων που θέλουν το κακό του Donald Trump; Η κλιματική αλλαγή, δυστυχώς, είναι ήδη εδώ – το λένε πια και οι παγκόσμιες αγορές.


Ολυμπιακός Λ. – Ανω Σύρος 4-1 - Onsports.gr\nOnsports Team\t09 Απριλίου 2011, 21:17\nΠΟΔΟΣΦΑΙΡΟ / Άνω Σύρος\t/ Ολυμπιακός Λαυρίου\nΣε εύκολη υπόθεση μετέτρεψε την αναμέτρηση με την Ανω Σύρο ο Ολυμπιακός Λαυρίου, επικρατώντας 4-1.\nΣτο παιχνίδι που άνοιξε την αυλαία της αγωνιστικής δράσης το Σάββατο, οι «ερυθρόλευκοι» τα… χρειάστηκαν απέναντι στους Συριανούς, που ήδη έχουν υποβιβαστεί. Ο Ζουμάς άνοιξε το σκορ μόλις στο 4’ για την ομάδα του Λαυρίου, όμως η Ανω Σύρος στο 45’ ισοφάρισε σε 1-1 με τον Μπαϊρακτάρη.\nΣτο δεύτερο ημίχρονο μπήκαν πιο δυνατά, προκειμένου να «καθαρίσουν» το παιχνίδι, και τα κατάφεραν. Στο 54’ ο Δομάζος έδωσε εκ νέου το προβάδισμα για τον Ολυμπιακό, κάνοντας το 2-1, ενώ στο 60’ ο Ζουμάς έγραψε το 3-1. Στο 77’ ο Ηλία, τρία λεπτά μετά την είσοδό του στο παιχνίδι, διαμόρφωσε το τελικό 4-1.\nΑΝΩ ΣΥΡΟΣ: Συριανός, Τσακισίδης, Κασσιάρας, Αρβανίτης, Δημητρακόπουλος, Καπίνος (41’ Μώτος), Μπαϊρακτάρης (65’ Χρέβης), Σαγκινέτος, Σπυράκης, Ζήσης, Πρίντεζης (55’ Σακινέτος)\n7 λεπτά πριν Βάζει… φωτιά στην επίθεση η Βέροια!\n23 λεπτά πριν Ιστιοπλοΐα: Στην τελική ευθεία το παγκόσμιο πρωτάθλημα RSX\n54 λεπτά πριν Πρόταση της Ευρωλίγκας για λύση στα «παράθυρα» της FIBA


Κεφάλαια 66-71: Tαξιδεύοντας μαζι στον δρόμο του παρελθόντος | Next Chapter\nby Πέτρος Βαζακόπουλος 15 Ιανουαρίου 2022\nΑυτό είναι το αμάξι που με έφερε σε αυτόν τον τόπο, είπα στην Μαίρυ και άναψα τα φώτα στο γκαράζ. Σαν μια περίεργη έκλαμψη αλλά και μια αίσθηση ότι το είχε ξαναδεί, μου φανέρωσε ότι αυτό ήταν το αυτοκίνητο που τους κυνηγούσε —και είχε δίκιο. O άλλος μου εαυτός βρισκόταν πίσω από το τιμόνι.\nΑυτό είναι το αυτοκίνητο που είχα δει έξω από το σπίτι μου και μας κυνηγούσε πριν χαθεί στον αέρα, είπε. Τώρα θυμάμαι πως είχα δει παρόμοια αυτοκίνητα όταν είχα ξυπνήσει στο μέλλον. Άλλα χρώματα και αυτοκίνητα χωρίς τριγωνικά φτερά και πολύ αλουμίνιο.\nΠλαστικό, της απάντησα. Στις μέρες μας φτιάχνονται πιο πολύ από αυτό το υλικό παρά από το αλουμίνιο, απορροφά τους κραδασμούς και είναι και πιο ελαφρύ.\nΆγγιξε το αμάξι σε μια αμήχανη στιγμή που φάνηκε αιώνας. Είχαμε πιστέψει ότι κάτι θα γινόταν πάλι. Οι δύο μας παγώσαμε. Ότι αν ακουμπούσε αυτή τη μηχανή του χρόνου θα εξαφανιζόταν για άλλη μια φορά. Όμως η Μαίρη άνοιξε την πόρτα του αμαξιού και μπήκε μέσα. Δεν φοβόταν καθόλου.\nΘα με πας μια βόλτα ; είπε χαμογελώντας και με προσκάλεσε να καθίσω στη θέση του οδηγού.\nΆνοιξα την πόρτα του γκαράζ και έπειτα μπήκα και εγώ μέσα στο αμάξι.\n«Γαμώτο, ξέχασα τα κλειδιά» είπα.\n«Για κοίταξε μήπως είναι μέσα, εδώ».\nΠράγματι κοίταξα γύρω ψάχνοντας και όταν άνοιξα το πλαίσιο για την προστασία του ήλιου στη θέση του οδηγού αυτά έπεσαν στα πόδια μου.\nΚλασικό κόλπο. Το θυμάμαι από παλιά που το έκαναν, γιατί όχι και τώρα ;\nΚάποια πράγματα συνεχίζουν να με εκπλήσσουν ακόμα Μαίρυ. Συνεχίζουν να υπάρχουν ανάμεσα από τις διαστάσεις.\nΓύρισα το κλειδί και αφού το αμάξι έβγαλε λίγο μαύρο καπνό ακούστηκε η μηχανή του να μουγκρίζει και βγήκαμε τσουλώντας όμορφα στον δρόμο.\n«Ίσως χρειαστεί να βάλω βενζίνη γιατί παρατηρώ το λαμπάκι να έχει ανάψει».\n«Πάμε τώρα μαζί» μού είπε και μού κράτησε το χέρι.\nΟ αέρας ανέμιζε τα κόκκινα μαλλιά της και ενώ προχωρούσαμε στον δρόμο ενός παρελθόντος με ένα αμάξι που φάνταζε σαν χρονομηχανή, δεν μας ενδιέφερε τίποτα.\nΟ ήλιος ήταν δυνατός και η Μαίρυ μου ζήτησε αν είχα ένα ζευγάρι γυαλιά ηλίου.\n«Έχει στο ντουλαπάκι», της είπα, «ένα ζευγάρι». Τα πήρε, τα φόρεσε και παρότι ήταν αντρικά της πήγαιναν, τόνιζαν τις γωνίες του προσώπου της.\nΛίγο πιο κάτω στον δρόμο βρήκαμε ένα βενζινάδικο και σταματήσαμε για βενζίνη.\nΟ φόβος μου μην ξαναγίνει κάτι περίεργο αναδύθηκε καθώς όλα είχαν αρχίσει από ένα παρόμοιο βενζινάδικο στη μέση του πουθενά. Εκείνο που είχε χαραχτεί πλέον σαν ανάμνηση ανεξίτηλη στο μυαλό μου.\nΣτεκόμασταν περιμένοντας να μας βάλουν βενζίνη. Η αλήθεια είναι ότι κανείς μας δεν τολμούσε να βγει από το αμάξι μήπως και αλλάξει πάλι κάτι και χαθούμε. Κοιτάγαμε και οι δυο, η μία τα μάτια του άλλου. Μία φωνή μας τρόμαξε καθώς πετάχτηκε από το πουθενά και κοντέψαμε να πάθουμε καρδιακό επεισόδιο.\n—Να το γεμίσω ; Με ακούτε κύριε ;\n—Ναι, γέμισέ το, σε παρακαλώ.\n—Πολύ ωραίο αμάξι τώρα βγήκε στην παραγωγή ; Δεν έχω ξαναδεί κάτι παρόμοιο.\n—Ναι, γέμισέ το, απάντησα καθώς είχα σαστίσει από την τρομάρα μου.\nΕυχαρίστησα, πλήρωσα και αφού κοίταξα λοξά την Μαίρη, πάτησα το γκάζι.\n«Τζόν που πηγαίνουμε ;» άκουσα να μου λέει λίγα λεπτά μετά. Ο αέρας χάιδευε τα πρόσωπά μας και η μυρωδιά από τη φύση εισέβαλε στα ρουθούνια. «Πάμε να φτιάξουμε το δικό μας μέλλον, Μαίρη, εσύ κι εγώ, τι λες ;»\n«Λίγο κλισέ δεν είναι η ατάκα αυτή ; Ξεπερασμένη». Κοίταξε έξω από το παράθυρο για μερικά δευτερόλεπτα.\n«Ξέρω ένα μέρος», είπε σαν να της είχε έρθει επιφοίτηση. «Θα σου πω που να στρίψεις, εντάξει ;» Δεν έφερα καμία αντίρρηση και την άφησα να με κατευθύνει.\nΣκεφτόμουν το αμάξι μου που είχε έρθει και αυτό μαζί με μένα από το μέλλον. Όμως δεν μύριζε πια έτσι. Από τον καιρό που καθόταν στο γκαράζ και σκονιζόταν είχε πάρει τη μυρωδιά της εποχής. Αυτής που βρισκόμασταν τώρα. Το χίλια εννιακόσια εξήντα εννιά.\n«Είναι λίγο μακρυά εκεί που θα σε πάω αλλά αξίζει να το δεις».\nΚοίταγα στο πλάι του δρόμου και τα σπίτια αραίωναν όλο και πιο πολύ καθώς αφήναμε την πόλη πίσω μας. Σημάδι ότι πηγαίναμε προς την εξοχή. Έρημος εκτείνονταν γύρω μας και αφού περάσαμε και έναν τελευταίο αμμόλοφο άρχιζε να προβάλει ένα μικρό χωριό.\n—Είναι το μέρος που μεγάλωσα. Το σπίτι των παππούδων μου βρίσκεται εδώ Τζόν.\n—Φαίνεται πολύ όμορφο μέρος.\n—Και που να δεις και το σπίτι. Να, στρίψε εδώ παρακάτω.\nΤα δρομάκια στενά και το αυτοκίνητο αρκετά μεγάλο αλλά ικανό να περάσει ανάμεσά τους χωρίς να προκαλέσει ζημιά. Ύστερα από λίγο φτάσαμε κοντά στη θάλασσα όπου και πάρκαρα σε ένα μέρος με θέα αυτή την υπέροχη γυναίκα. Την κοίταγα και καθώς έβλεπα το απέραντο ένιωθα τη γαλήνη που απλωνόταν μέσα μου και η ανυπαρξία μου να χάνεται.\nΌχι πια μόνος, άκουσα μια φωνή να μου λέει σαν να είχε διαβάσει τη σκέψη μου.\nΤο μυαλό μου είχε παρασυρθεί και είχα χαθεί τελείως στην απεραντοσύνη του γαλάζιου.\nΝαι συμφωνώ, της είπα, όχι πια μόνοι, και της έπιασα το χέρι της σφιχτά. Την φίλησα τρυφερά και την κοίταξα στα μάτια.\n«Έλα, πάμε το σπίτι, είναι εδώ κοντά», μού είπε βγαίνοντας απο το αμάξι.\nΤο σπίτι στεκόταν μόνο του, με μια παραλία δίπλα, που εκτεινόταν στο άπειρο. Είχαμε φτάσει στο τέλος της φαντασίας. Οι δυο μας είχαμε καταφέρει να χτίσουμε κάτι ξεχωριστό, κάτι που είχε διαπεράσει όλα τα φάσματα που προστάζαν να μείνει το ίδιο, σε έναν κόσμο που συνεχώς αλλάζει.\nΓια μια στιγμή σκέφτηκα τον εαυτό μου με την Μαίρη. Να περνούσαμε τα χρόνια μαζί. Εδώ, μακρυά από τον πολιτισμό εγώ και αυτή. Το μυαλό μου έκανε εικασίες μιας ζωής που λαχταρούσε. Ξεφύσηξα απογοητευμένος καθώς η λογική μου μίλαγε και έλεγε πώς τα πράγματα δεν έρχονται πάντα όπως τα θέλουμε. Και για το κερασάκι στην τούρτα μου υπενθύμισε ότι σε κάποια χρονική στιγμή η Μαίρη δεν ήταν μαζί μου. Και μάλλον είχε πεθάνει…\nΑυτή η σκέψη δεν μπορούσα να προσδιορίσω από ποια πραγματικότητα ερχόταν. Από αυτή που είχα προέλθει ή αυτή που ζούσα τώρα ; Κοίταζα το σπίτι και σκεφτόμουν ότι δεν έχει σημασία τι κοιτάζω αλλά τι νιώθω. Ποια θεμέλια θα ήθελα να δώσω στο εδώ και το τώρα.\nΣτο διάολο όλα, δεν θα έλεγες ;\nΧαμογέλασα. Ναι, κάπως έτσι.\n«Έλα πάμε να σε ξεναγήσω στο σπίτι».\nΣυμφώνησα και αφήνοντας πίσω τις σκέψεις μου την άφησα να με οδηγήσει στο εσωτερικό του σπιτιού. Πάντα στην κατάλληλη στιγμή πεταγόταν η Μαίρη σαν ταξιδιωτικός οδηγός και μου μιλούσε. Χαιρόμουν που διέκοπτε την ονειροπόλα αρνητική σκέψη μου και με επανέφερε στην πραγματικότητα.\nΟ ήλιος εκείνη τη στιγμή εισέβαλε μέσα στο σπίτι παρέα με το ήχο που έβγαζαν τα θαλασσοπούλια. Το πρόσωπό της φωτίστηκε από τον ήλιο και το χαμόγελό της γεννήθηκε μέσα σε μια μικρή στιγμή.\nΕσωτερικά το σπίτι ήταν μικρό αλλά πολύ όμορφα διακοσμημένο και ζεστό. Είχε κάποια παλιά έπιπλα μέσα, που όμως δεν χάλαγαν την ομορφιά του.\n—Πώς γίνεται να μας χαλάσει την ομορφιά κάτι που είναι δικό μας Τζόν ; Θα το αλλάξουμε, θα το μετατρέψουμε μαζί. Δεν γίνεται να μείνει το ίδιο. Τι λες ;\n—Έχεις δίκιο Μαίρυ, όλα αλλάζουν. Στο χέρι μας είναι. Παράξενο δεν είναι ;\n—Που έφυγαν οι φόβοι μας και επιτέλους, βρεθήκαμε μαζί.\nΜε κοίταξε και δεν είπε τίποτα. Σκεφτόμουν ότι μοιάζαμε με κόκκους άμμου. Μέρος των κομματιών του χρόνου ταξιδεύαμε μαζί στο δικό μας όμορφο κόσμο και δεν νιώθαμε καθόλου το γέμισμα της κλεψύδρας που έφτανε στο τέλος της.\nΟι κόκκοι άμμου πέταξαν και χάθηκαν στον αέρα.\nΤην κοίταγα και τα χρόνια πέρναγαν από μπροστά μου. Οι αναμνήσεις μου έμοιαζαν να ξαναγεννιούνται. Μαζί σου, Μαίρη, μετά από τόσο ταξίδι γύρισα στη αγκαλιά σου.\nΔίπλα μας η υπέροχη παραλία να εκτείνεται ως εκεί που βλέπει το μάτι μας. Να αγναντεύουμε την απέραντη ακτή πιασμένοι χέρι με χέρι. Πίσω μας να έχουμε αφήσει όλα τα παράξενα και άσχημα πράγματα. Αυτά μας είχαν ενώσει και τώρα είναι μέρη των κοινών αναμνήσεων μας. Αυτών που μας οδήγησαν εδώ στο μέρος που σκάει το κύμα.\nΤο ημερολόγιο έχασε τις σελίδες του και εγώ με την Μαίρη αφεθήκαμε στην αγκαλιά του χρόνου. Επιτέλους ήμασταν μαζί και δεν ξεθωριάζαμε. Δεν υπήρχε κανένας δεύτερος εαυτός να μας καταδιώκει και, το πιο σημαντικό, είχαμε ο ένας τον άλλο.\nΟ απογευματινός καυτός ήλιος του καλοκαιριού μαζί με την ζέστη θύμιζε ότι μερικές φορές η ζωή είναι ανυπόφορη. Πόσες ώρες και πόσες στιγμές είχαμε μείνει μακριά ο ένας από τον άλλο ; Και εκείνη η σκέψη του χρόνου που αρχίζει να λιγοστεύει άφησε ένα κατάλοιπο στην ευτυχία μας.\n—Κόλλησα για μια στιγμή στα μάτια σου, δεν ήξερα τι να πω.\nΕγώ εσύ και μια θάλασσα να αγναντεύουμε. Νομίζω καταφέραμε το απίθανο. Να σταματήσει ο κόσμος σε μια στιγμή.\n—Δεν έχεις άδικο, είπα και κοίταξα γύρω μου. Δεν έβλεπα κανέναν άλλο να κυκλοφορεί. Μόνοι μας σε μία μακρινή ανάμνηση, εμείς οι δύο μακρυά από κάθε ίχνος πολιτισμού. Υπήρχαμε. Όπως ο ήλιος έπαιρνε τη θέση του στον ουρανό έτσι και εμείς είχαμε τη θέση μας ανάμεσα στον δικό μας κόσμο.


ΑΠΟΦΡΑΞΗ ΟΜΒΡΙΩΝ ΚΑΜΑΤΕΡΟ, ΞΕΒΟΥΛΩΜΑ ΟΜΒΡΙΩΝ, ✅24h\nΑπόφραξη ομβρίων Καματερό: Η εταιρεία μας ΑΠΟΦΡΑΞΕΙΣ ΝΗΡΕΑΣ έχει τις πιο συμφέρουσες τιμές και υπηρεσίες για απόφραξη ομβρίων ή ξεβούλωμα στο Καματερό.\nΑπόφραξη ομβρίων στο Καματερό, Ξεβούλωμα ομβρίων υδάτων\nΣε κάθε απόφραξη ομβρίωνστο Καματερό ή ξεβούλωμα ομβρίων αντιμετωπίζουμε ποικίλες προκλήσεις. Έχουμε πάρα πολύ ανταγωνιστικές τιμές, ενώ παράλληλα φροντίζουμε να προσφέρουμε υπηρεσίες εξαιρετικής ποιότητας. Δραστηριοποιούμαστε 24 ώρες το 24ωρο σε όλη την ευρύτερη περιοχή σας, κάθε μέρα του χρόνου. Δέσμευσή μας είναι η παροχή άριστων υπηρεσιών, έτσι ώστε να έχουμε τον καλύτερο λόγο ποιότητας κόστους.\nΤί συμβαίνει με τα όμβρια ύδατα στο Καματερό και γενικότερα στο λεκανοπέδιο της Αττικής;\nΕιδικά στο Καματερό οι βροχοπτώσεις είναι συνήθως έντονες, ξαφνικές και μεγάλου όγκου. Κρίνεται απαραίτητη η ύπαρξη ενός δικτύου ομβρίων υδάτων, όπου θα συλλέγονται και στη συνέχεια θα απομακρύνονται. Η πυκνή κατοίκηση κάνει υποχρεωτική την υποβοήθηση του φαινομένου της απορροήςαπό το λεγόμενο δίκτυο ομβρίων υδάτων.\nΌλα τα προηγούμενα καταλήγουν σε αυτό, κάτι που κάνει την ανάγκη για απόφραξη ομβρίων υδάτων στο Καματερό επιτακτική. Επίσης, ένα δίκτυο ομβρίων υδάτων απαιτεί συχνή συντήρηση καθώς και την παρουσία σχαρών. Αν αυτές δεν υπάρχουν ή λείπουν, τότε σίγουρα δεν θα αποφύγετε την απόφραξη μίας ή περισσοτέρων σχαρών.\nΑπόφραξη ομβρίων υδάτων στο Καματερό με ταχύτητα και αποτελεσματικότητα\nΗ εταιρεία μας διαθέτει εμπειρία και εξειδίκευση σε ένα μεγάλο εύρος εργασιών αποφράξεων. Μία από αυτές είναι και η απόφραξηομβρίων στο Καματερό. Σε περίπτωση που προκύψει κάποιο παρόμοιο πρόβλημα, δεν θέλουμε να ταλαιπωρείστε και να αγχωνόσαστε. Η έξυπνη επιλογή είναι να απευθυνθείτε στην εταιρεία μας. Το επιστημονικό μας προσωπικό θα ανταποκριθεί άμεσα και με προτεραιότητα στο κάλεσμά σας. Διαθέτουμε την απαραίτητη τεχνογνωσία, μηχανήματα τελευταίας τεχνολογίας και προσωπικό, που είναι εξειδικευμένο και πολύ έμπειρο.\nθα διαγνώσουμε και θα βρούμε την πηγή του προβλήματος. Έπειτα, θα προβούμε στις αντίστοιχες ενέργειες για το ξεβούλωμα ομβρίων στο Καματερό,ώστε να μην συμβεί υπερχείλιση. Η απομάκρυνση των υδάτων γίνεται πάντα με σεβασμό στο περιβάλλον. Μπορούμε επίσης και να προβούμε ή να σας συστήσουμε διάφορες επισκευές, ώστε το συγκεκριμένο πρόβλημα να εξαλειφθεί.\nΓια κάθε ξεβούλωμα ομβρίων στο Καματερό οι τιμές της εταιρείας ΑΠΟΦΡΑΚΤΙΚΗ ΝΗΡΕΑΣ πού κυμαίνονται;\nΣτην Καματερό ο κ. Γιώργος διαθέτει ένα μικρό βιβλιοπωλείο. Καθώς εκεί γύρω στην περιοχή οι δρόμοι είναι συνήθως κατηφορικοί, κάθε φορά που ξεσπάει βροχή όλα τα νερά κατηφορίζουν το δρόμο παρασέρνοντας στο πέρασμά τους σκουπίδια, πέτρες, χώμα και ό, τι βρουν μπροστά τους.\nΜπροστά από το κατάστημα του κ. Γιώργου υπήρχε μία σχάρα ομβρίων υδάτων. Εκείνο το βράδυ που μας τηλεφώνησε έβρεχε πάρα πολύ. Μας τηλεφώνησε αργά το βράδυ καθώς είχε φοβηθεί για το μαγαζί του και πήγε να ελέγξει αν όλα ήταν καλά. Η σχάρα μπροστά στο μαγαζί του είχε καλυφθεί εξ ολοκλήρου με φύλλα, χαρτιά και σκουπίδια και το νερό δεν είχε που αλλού να πάει πέρα από το υπόγειο του μαγαζιού του. Όταν φτάσαμε εμείς μετά από πέντε λεπτά, είχε αρχίσει να μπαίνει ήδη νερό στο υπόγειο και ανησυχούσαμε μήπως καταστραφεί το εμπόρευμά του. Μετά από καθαρισμό και την απόφραξη ομβρίων στο Καματερόπροβήκαμε και σε άντληση των υδάτων από το υπόγειο προλαμβάνοντας μεγαλύτερη καταστροφή. Μετά το πέρας των εργασιών μας ήταν τόσο χαρούμενος, που σχεδόν δεν περιγράφεται.


Αναπηρία και Πολιτική Ορθότητα – ΤΡΙΚΚΗPress – Τα νέα των Τρικάλων\nΑναπηρία και Πολιτική Ορθότητα Reviewed by Momizat on Δεκ 03 . του ΗΛΙΑ ΓΙΑΝΝΑΚΟΠΟΥΛΟΥ, ΦΙΛΟΛΟΓΟΥ «Μη με κάνεις να νιώθω ανάπηρος Όταν με κοιτάς από ψηλά. Λίγο ύψος μάς χωρίζει. Τίποτα άλλο. Κάτσε δίπλα μου»» (Διαδίκτυο) Στ του ΗΛΙΑ ΓΙΑΝΝΑΚΟΠΟΥΛΟΥ, ΦΙΛΟΛΟΓΟΥ «Μη με κάνεις να νιώθω ανάπηρος Όταν με κοιτάς από ψηλά. Λίγο ύψος μάς χωρίζει. Τίποτα άλλο. Κάτσε δίπλα μου»» (Διαδίκτυο) Στ Rating: 0\nΔημοσιεύτηκε στις: 03 Δεκεμβρίου, 2021 στην κατηγορία: ΤΡΙΚΑΛΙΝΑ ΜΑΣΛΑΤΙΑ | σχόλια : 0\nΣτην «κοινωνία της γνώσης», της νεωτερικότητας και του meta–verse η ποιότητα και ο πλούτος ως έννοιες και καταστάσεις εμπλουτίστηκαν με νέα στοιχεία που τείνουν να ανατρέψουν τα παραδοσιακά σχήματα και σχέσεις σημαίνοντος και σημαινόμενου.


Εκλογές 2019: ΣΩΤΗΡΙΟΥ ΓΕΩΡΓΙΟΣ Υπ. βουλευτής Βοιωτίας με την Ελληνική Λύση - Κ. Βελόπουλος\nNewsIT / Εκλογες / Εκλογες 2019: ΣΩΤΗΡΙΟΥ ΓΕΩΡΓΙΟΣ Υπ. βουλευτης Βοιωτιας με την Ελληνικη Λυση – Κ. Βελοπουλος\nΕκλογές 2019: ΣΩΤΗΡΙΟΥ ΓΕΩΡΓΙΟΣ Υπ. βουλευτής Βοιωτίας με την Ελληνική Λύση – Κ. Βελόπουλος\nΒΟΥΛΕΥΤΙΚΕΣ ΕΚΛΟΓΕΣ 2019 – ΣΩΤΗΡΙΟΥ ΓΕΩΡΓΙΟΣ ΥΠΟΨ. ΒΟΥΛΕΥΤΗΣ ΒΟΙΩΤΙΑΣ ΜΕ ΤΗΝ ΕΛΛΗΝΙΚΗ ΛΥΣΗ – Κ. ΒΕΛΟΠΟΥΛΟΣ. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Βοιωτίας.\nΒΟΥΛΕΥΤΙΚΕΣ ΕΚΛΟΓΕΣ 2019 – ΣΩΤΗΡΙΟΥ ΓΕΩΡΓΙΟΣ, Υποψ. βουλευτής Βοιωτίας με την Ελληνική Λύση – Κ. Βελόπουλος. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Βοιωτίας. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Βοιωτίας, στα ψηφοδέλτια, σταυρούς βάζουμε 1, ενώ οι βουλευτές που εκλέγονται είναι 3.


Εμβολιασμός: Ποια πιστοποιητικά παύουν να ισχύουν από σήμερα – ΣΑ.Τ\nΕμβολιασμός: Ποια πιστοποιητικά παύουν να ισχύουν από σήμερα\n156 Views 07 Φεβρουαρίου, 2022 Κοινωνία Βιολέτα Τριπόδη\nΛήγει σήμερα Δευτέρα η μικρή παράταση στην χρονική ισχύ του πιστοποιητικού εμβολιασμού η οποία είχε δοθεί λόγω της κακοκαιρίας «Ελπίδα».\nΑυτό σημαίνει ότι όσοι ενήλικοι έχουν μεν ολοκληρώσει τον εμβολιασμό τους αλλά πέρασαν 7 μήνες χωρίς να έχουν κάνει την αναμνηστική δόση, θα λογίζονται τύποις ως ανεμβολίαστοι.\nΟ αριθμός των πολιτών που δεν προχώρησε στην τρίτη δόση μετά την παρέλευση 7μήνου από την δεύτερη ή τριμήνου από τη χορήγηση μονοδοσικού, υπολογίζεται στις 300.000.\nΗ έλλειψη πιστοποιητικού συνεπάγεται αδυναμία εισόδου σε κλειστούς χώρους ψυχαγωγίας και διασκέδασης ενώ οι δημόσιοι υπάλληλοι θα πρέπει να υποβάλλονται σε τεστ, το οποίο θα πληρώνουν οι ίδιοι, πριν μεταβούν στην δουλειά τους.\nΤο υπουργείο Υγείας είχε ανακοινώσει μικρή παράταση μιας εβδομάδας στη λήξη του πιστοποιητικού, λόγω των προβλημάτων στην εκτέλεση των ραντεβού εμβολιασμού τις ημέρες των χιονοπτώσεων.\nΟ υπουργός Υγείας Θάνος Πλεύρης είχε δηλώσει ότι «λόγω του ότι στην κακοκαιρία δεν μπόρεσαν πολλοί συμπολίτες μας που είχανε προγραμματίσει το ραντεβού τους για εμβολιασμό, να εμβολιαστούν, δίνεται παράταση ως προς την ισχύ του πιστοποιητικού από την 31η Ιανουαρίου έως και την 7η Φεβρουαρίου».\nΠρόσφατα άλλαξε και ο τρόπος έκδοσης του πιστοποιητικού νόσησης. Οι εμβολιασμένοι πρέπει να έχουν θετικό rapid test για να εκδίδουν πιστοποιητικό νόσησης, ενώ οι ανεμβολίαστοι χρειάζονται θετικό μοριακό έλεγχο PCR για να εκδώσουν πιστοποιητικό νόσησης.\nΕπιπλέον, από σήμερα όσοι ταξιδιώτες διαθέτουν ενεργό ευρωπαϊκό πιστοποιητικό –έχει ισχύ 9 μηνών– δεν θα υποχρεούνται να κάνουν rapid ή PCR τεστ για να μπουν στην Ελλάδα. Το μέτρο αφορά στους εμβολιασμένους, ενώ για όσους δεν έχουν εμβολιαστεί, ισχύει ό,τι ίσχυε: θα πρέπει να έχουν αρνητικό τεστ για να μπουν στη χώρα.\nΩς χθες Κυριακή 6η Φεβρουαρίου, όλοι όσοι ταξίδευαν προς την Ελλάδα, έπρεπε να διαθέτουν αρνητικό μοριακό τεστ που έχει διενεργηθεί εντός 72 ωρών ή να έχουν διαγνωστεί αρνητικοί σε rapid test 24 ώρες πριν από την άφιξή τους στην Ελλάδα.\nΑκόμη, από σήμερα Δευτέρα 7η Φεβρουαρίου διατηρούνται σε ισχύ για ακόμη μια εβδομάδα τα υφιστάμενα μέτρα για την αποτροπή της διασπορά του νέου κορονοϊού (ως και τη Δευτέρα 14η Φεβρουαρίου 2022 και ώρα 6:00). Από την 31η Ιανουαρίου απελευθερώθηκε το ωράριο λειτουργίας εστιατορίων και χώρων διασκέδασης, επιτράπηκε ξανά η μουσική, ωστόσο οι χώροι αυτοί υποχρεούνται να λειτουργούν μόνο με καθήμενους με αποστάσεις και 6 άτομα ανά τραπέζι το μέγιστο. Η είσοδος σε εστίαση και διασκέδαση εξακολουθεί να επιτρέπεται μόνο σε πλήρως εμβολιασμένους και όσους νόσησαν τους τελευταίους 3 μήνες.\nΚαταπτώσεις δρόμων σε Ανατολική και Δυτική Σάμο. Προσοχή στις μετακινήσεις!\nmyΘέρμανση: Άνοιξε η πλατφόρμα για την υποβολή των δικαιολογητικών – Ποιους αφορά\nΑπάτη με ηχογραφημένο μήνυμα: Αυτή είναι η νέα τηλεφωνική εξαπάτηση – Τι πρέπει να προσέξετε\nΣτο επίκεντρο της κακοκαιρίας το Καρλόβασι (video)


Old Boy: Η Λούμπα\nΤρίτη, Μαΐου 10, 2005\nΜου συμβαίνει στο σινεμά. Με το που ξεκινά η ταινία κοιτάζω την κάθε εικόνα σαν να έχει την δική της σημασία, το δικό της νόημα, σαν να θέλει να πει κάτι. Το βλέμμα μου ενεργοποιείται, λειτουργεί, εργάζεται, είναι έτοιμο να μαγευθεί, είναι δεκτικό τυχόν διαδραματισθέντων ενώπιον του θαυμάτων.\nΜέχρι να πέσουν οι τίτλοι της αρχής το βλέμμα τεμπελιάζει.\nΜου συνέβη και στην Κίνα. Ενεργοποιημένο ξανά, το βλέμμα κοιτάζει με ένταση προσπαθώντας να συγκρατήσει και να αισθανθεί όσα συμβαίνουν γύρω του. "Είμαι στην Κίνα, βλέπω στην Κίνα".\nΑπ' αυτήν την θεμελιώδη λούμπα πόσοι άραγε μπορούν να ξεφύγουν; Γιατί να μην λειτουργεί εξίσου το βλέμμα μας και στον τόπο μας; Γιατί να μην λειτουργεί εξίσου το βλέμμα μας και πριν αρχίσουν οι ταινίες;\nΈχουμε πείσει τον εαυτό μας ότι τα σημαντικά, τα όμορφα, τα άξια να θεαθούν, βρίσκονται μόνον σε κάποια προκαθορισμένα από τους άλλους μέρη: Στο Σινικό Τείχος, στα έργα τέχνης, σε καλοκαιρινές παραλίες του Αιγαίου.\nΚι όμως, στην καθημερινότητά μας, εδώ, πίσω από την πίεση, το τρέξιμο, το άγχος, τα "δεν αντέχω" μας, η πόλη μας μπορεί να κρύβει σε κάθε γωνιά της ποίηση. Κάτι πανέμορφο ή κάτι τραγικό. Αλλά το κάθε ποίημα χρειάζεται και μάτια έτοιμα να το διαβάσουν, αυτιά έτοιμα να το ακούσουν, καρδιές έτοιμες να το δεχθούν. Ειδάλλως στέκεται μόνο του, σκονισμένο, άγγιχτο, ημι-ματαιωμένο. Οι πόλεις μας είναι γεμάτες ανθρώπους. Κάθε άνθρωπος κουβαλά μια ηλικία, μια έκφραση, φορά ρούχα σκούρα ή ανοιχτά, βρίσκεται σε μια φάση της ζωής του, είναι τρελλός από έρωτα ή έχει σιχαθεί τη γυναίκα του. Υπάρχει πιο συναρπαστικό μωσαϊκό απ' αυτό; Κοίταξε κάθε βράδυ τα φωτισμένα διαμερίσματα των πολυκατοικιών. Γίνε σιωπηλός μάρτυς και σκέψου ότι κάθε ένα από αυτά τα φωτισμένα διαμερίσματα είναι και μια σκηνή όπου διαδραματίζεται η αληθινή ζωή: άνθρωποι με πάθη, άνθρωποι τελματωμένοι, άνθρωποι ολοφώτεινοι, άνθρωποι κακορίζικοι. Στον δεύτερο ένας φοιτητής ονειρεύεται πως είναι κάποιος άλλος. Στον τέταρτο μια ασφαλίστρια ονειρεύεται πως είναι κάποια άλλη.\nΟ αέρας παίρνει μια σακούλα και την πηγαίνει μια δεξιά, μια αριστερά. Είναι υπέροχη, είναι μπροστά σου, είναι δωρεάν, απόλαυσέ την, γιατί να την απολαμβάνει ο νεαρός του "American Beauty"και όχι κι εσύ;\nΈχει δέντρα στην Ακαδημίας.\nΤα έχεις δει ποτέ;\nΜάθε να τα βλέπεις.\nposted by Old Boy @ 7:53 μ.μ. 6 comments\nAt 5/10/2005 09:51:00 μ.μ., irina said...\nΝαι, θυμάμαι να τα έχω δει...\nΤώρα, για να δεις θέλει και λίγο συγκέντρωση, μάλλον. Πόσες ώρες την ημέρα δε σκεφτόμαστε σε απολήτως τιποτα... σαν να είμαστε εντελώς απόντες. Λέμε που δεν έχουμε καιρό, αλλά καιρό υπάρχει. Η διάθεση έχει μειωθεί.\nΑς πάρουμε τις ώρες που δεν σκεφτόμαστε και ας τις αφιερώσουμε στο ... βλέμμα.\nAt 5/11/2005 12:16:00 μ.μ., heba said...\nΗ ενεργοποίηση του βλέμματος,η ικανότητα να ανιχνεύουμε την κίνηση γύρω μας,σε αντιδιαστολή με την στατικότητα των αντικειμένων,που κι αυτά με τη σειρά τους έχουν κάτι να μας πουν,είναι σίγουρα ο τρόπος για να βιώνουμε την καθημερινότητά μας ως σημαντική.Είναι ο τρόπος για να απολαμβάνουμε το κάθε λεπτό.Δεν σημαίνει πως βλέποντας παύουμε να σκεφτόμαστε΄ αντιθέτως αντιλαμβανόμαστε με ένα πιο ουσιώδη και ειδικό τρόπο τον κόσμο γύρω μας,βλέπουμε και με το μυαλό μας.\nΗ ενεργοποίηση του βλέμματος, μας δίνει την ευκαιρία να βγούμε από ''την κοιλιά του κήτους'' που μας φιλοξενεί,να σταθούμε άφοβα μέσα στο φυσικό μας περιβάλλον, αδράχνοντας τη ζωή..\nAt 5/11/2005 02:28:00 μ.μ., Σούλα με σακούλα said...\nΑυτή τήν american beauty σακούλα τήν εχω δεί κι εγώ σε ευτυχισμένη ώρα που δεν κουβαλώ μες στην κοιλια της καθημερινής μου πόλης την σακούλα με τά ψώνια με τα τακούνια μου στόν ώμο . Εσείς αυτην τήν σακούλα του super market τήν έχετε δεί ;\nAt 5/12/2005 12:16:00 π.μ., Old Boy said...\nIrina, δεν ξέρω αν θέλει συγκέντρωση. Ίσως είναι προτιμότερη μια δημιουργική αφηρημάδα. Σίγουρα όμως θέλει προπόνηση.\nΗeba, δεν ξέρω πόσο ανθρώπινο είναι να απολαμβάνουμε κάθε λεπτό. Μπορούμε όμως να απολαύσουμε κάποιες στιγμές, σε ώρες που έχουμε πειστεί ότι αυτό είναι αδύνατο να γίνει. Οι στιγμές αυτές είναι απροσδόκητες, μη προγραμματισμένες, αλλά εκείνο που χρειάζεται είναι να είμαστε σε ετοιμότητα και να έχουμε την προδιάθεση να τις ζήσουμε και να βρούμε την ομορφιά εκεί που κρύβεται. Και τις πιο πολλές φορές κρύβεται μπροστά στα μάτια μας.\nΣούλα, κάπου την έχει πάρει το μάτι μου.\nAt 2/23/2007 07:48:00 π.μ., Ανώνυμος said...\nAt 4/27/2009 02:41:00 π.μ., kabamaru said...\nre file apistefto post. dinato insight. den exo na pros8eso tipota.\nδιακόσια πενήντα έξι χρωματισμένα ξι στη σειρά


Μύκονος: Από τη Μαρουλίνα στους μεγιστάνες - ΤΑ ΝΕΑ\ntanea.gr > Ζωή & Τέχνες > Μύκονος: Από τη Μαρουλίνα στους μεγιστάνες\nΜύκονος: Από τη Μαρουλίνα στους μεγιστάνες\nΟ Μάθιου ΜακΚόναχι στη Μύκονο συνοδευόμενος από την οικογένειά του και τη Μαριάννα Λάτση\nΣφέτσα Μαργαρίτα 2 Ιουλίου 2018 | 19:19\nΤα χρυσά, σκαλιστά σκουλαρίκια με τα κοράλλια και τα μικρά μαργαριτάρια είναι εμπνευσμένα από τον 18ο αιώνα. Οι ναυτικοί που «εγκατέλειπαν» για πολύ καιρό τη Μύκονο και τις οικογένειές τους για να ταξιδέψουν σε άγνωστες, αφιλόξενες, αρκετές φορές, θάλασσες, τα ανακάλυψαν μέσα σε κάποιο παλιό σεντούκι. Τα σκουλαρίκια μετά το τέλος της μεγάλης θαλάσσιας περιήγησης έφθασαν στο Νησί των Ανέμων. Πολλά-πολλά χρόνια αργότερα, η αυτοδίδακτη Μαρουλίνα κατάφερε να ξαναφτιάξει τα συγκεκριμένα σκουλαρίκια για να τα διαθέσει στις διάσημες πελάτισσές της. Κοσμήματα από τη συλλογή της Μαρουλίνας, που η φήμη της ξεπέρασε γρήγορα το κατάλευκο νησί της, μια «κουκίδα» στο Αιγαίο πέλαγος, σύμφωνα με τους τότε «εξερευνητές» του, αγόραζαν φανατικά η Γκρέτα Γκάρμπο, η Οντρεϊ Χέπμπορν, η Μελίνα Μερκούρη, η Τίνα Λιβανού, η Ελίζαμπεθ Τέιλορ. Η Γκάρμπο μάλιστα, η οποία είχε φθάσει στη Μύκονο με το περίφημο ιστιοφόρο του Σταύρου Νιάρχου «Κρεολή», είχε αγοράσει ολόκληρη τη συλλογή. Τα συγκεκριμένα σκουλαρίκια βρίσκονται σήμερα σε γνωστά μουσεία, τα οποία έχουν να κάνουν με τη λαϊκή μας παράδοση. Το νησί της Μαντώς Μαυρογένους (ήταν Μυκονιάτισσα, από την πλευρά της μητέρας της) έχει εξελιχθεί σήμερα σε ένα σύγχρονο πριγκιπάτο, γεμάτο λάμψη, χρήμα και διεθνείς προσωπικότητες να απολαμβάνουν τις διακοπές τους…\nΗ Μύκονος αποτελεί ένα ανεξάρτητο, χρυσοφόρο κρατίδιο μέσα σε μια πτωχευμένη χώρα. Ακόμη και σε πολύ δύσκολες για την Ελλάδα εποχές το νησί του Αιγαίου και οι λιγοστοί τον χειμώνα κάτοικοί του ζούσαν σε έναν… άλλον πλανήτη. Ο πλανήτης Mykonos, ο οποίος ξεπέρασε σε glamour και αφίξεις διάσημων προσώπων και αυτήν ακόμη την Ιμπιζα και το Πόρτο Τσέρβο, έμοιαζε πάντα σαν να μην είχε καμία σχέση με τη χώρα των τεράστιων οικονομικών και κοινωνικών προβλημάτων. Γαλαζοαίματοι, κροίσοι, top models (αναφερθήκαμε χθες στην επίσκεψη των Χαντίντ, Ρατακόφσκι, Μος), big stars, δημιουργούν «ουρές» στα πανάκριβα beach bars και τα γαλλικής, ιαπωνικής και μεσογειακής κουζίνας εστιατόρια. Αναμένονται πάρα πολλές αφίξεις διασήμων τις αμέσως επόμενες ημέρες. Η είδηση ότι η Μαντόνα είναι στη Μύκονο «τρέχει» γρήγορα, πολύ γρήγορα, μαζί με τους δυνατούς ανέμους. Η ντίβα της pop επέλεγε πάντως μέχρι πρόσφατα την Ιθάκη και την πολυτελή βίλα τής παλιάς εφοπλιστικής οικογένειας Γράτσου για τη διαμονή της. (Οι Γράτσοι, παλιοί φίλοι του Αρη Ωνάση, είναι αυτοί που τον βοήθησαν αποτελεσματικά στη διάρκεια της εντυπωσιακής πορείας του στην παγκόσμιο ναυτιλία.)\nΗ Κέιτι Χολμς και\nΕγκαταλείπουμε τη Μύκονο και κάνουμε μια «στάση» στο Παρίσι, για την Εβδομάδα Μόδας Υψηλής Ραπτικής. Στο lobby του ξενοδοχείου «Plaza Athenée», όπου φιλοξενούνται έλληνες μεγαλοεπιχειρηματίες με τις συζύγους τους, συνάντησα την Κέιτι Χολμς. Εκλεισα στον φακό μου την αμερικανίδα star, η οποία συνοδευόταν από την κόρη της Σούρι, καρπό του γάμου της με τον Τομ Κρουζ. Επιστροφή στην Αθήνα για ένα «Φεστιβάλ» γεμάτο χρώματα και φαντασία στο ΟΑΚΑ. Αγόρια και κορίτσια της show business αφέθηκαν στα χέρια των «ειδικών» για να ζωγραφίσουν τα σώματά τους. Το αποτέλεσμα, σίγουρα εντυπωσιακό, αισιόδοξο, απόλυτα καλοκαιρινό… Μέσα από το «Blue Diary» είχαμε αποκαλύψει πριν από ημέρες ότι ο Μάθιου ΜακKόναχι και η οικογένειά του έκαναν κρουαζιέρα στα νησιά μας με το yacht της Μαριάννας Λάτση. Οι διακοπές στο Αιγαίο και η φιλοξενία των ελλήνων φίλων άφησαν τις καλύτερες εντυπώσεις.\nΤήνος: μα τόσο ρύζι!\nOταν η νύφη και ο γαμπρός είναι νεαρής ηλικίας, τότε τα πράγματα γίνονται λίγο… εξτρίμ. Η γαμήλια τελετή πραγματοποιήθηκε το περασμένο Σάββατο σε ένα από τα πλέον γραφικά εκκλησάκια της Τήνου. Οι περισσότεροι άλλωστε το προηγούμενο weekend ταξίδεψαν στα νησιά του Αιγαίου, με αφορμή γαμήλιες τελετές, στις πιο όμορφες εκκλησίες που έχει συναντήσει κανείς. Κάποιες φορές τα πράγματα «ξεφεύγουν». Ειλικρινά, δεν έχω συναντήσει ξανά τόσο μεγάλες ποσότητες ρυζιού. Τα ατέλειωτα, πυκνά πέπλα ρυζιού που έπεφταν συνέχεια στον χορό του Ησαΐα, με «φόντο» την όμορφη Τήνο, θα δημιουργούσαν έκπληξη και σε αυτούς ακόμα τους Κινέζους. Μα τόσο ρύζι! Το ζευγάρι δεν ανήκει σε οικογένεια μεγαλοεπιχειρηματιών ή ισχυρών εφοπλιστών. Είναι νέα, χαριτωμένα παιδιά, τα οποία ξεκινούν με τις ωραιότερες προϋποθέσεις τη νέα τους ζωή. Η Τήνος προσφέρεται πάντως για «ήσυχες» βόλτες. Οταν από την πολύ κοντινή Μύκονο «ακούγονται» σχεδόν οι μουσικές από τα κοσμοπολίτικα beach bar με πρωταγωνίστριες διεθνή top models…


Ως οργάνωση παραγωγών εσπεριδοειδών εγκρίθηκε ο Συνεταιρισμός Ερυσίχη Παραχελωϊτιδος | AgrinioNews\nΟ Αγροτικός Συνεταιρισμός Ερυσίχη Παραχελωϊτιδος ανακοίνωσε την έγκρισή του ως οργάνωση παραγωγών εσπεριδοειδών σύμφωνα με τους Ευρωπαϊκούς κανονισμούς. Αναφέρει η ανακοίνωση:\nΜε ιδιαίτερη χαρά ο Αγροτικός Συνεταιρισμός Ερυσίχη Παραχελωϊτιδος ανακοινώνει την έγκρισή του ως οργάνωση παραγωγών εσπεριδοειδών σύμφωνα με τους Ευρωπαϊκους κανονισμούς . Η έγκριση αποτελεί ένα ακόμη βήμα προς την ικανοποίηση του βασικού στόχου της ομάδας που είναι η ανάδειξη των εσπεριδοειδών της περιοχής καθώς και της αύξησης της προστιθέμενης αξίας τους.\nΤο τριετές επιχειρησιακό σχέδιο της νέας Οργάνωσης Παραγωγών το οποίο συμβάλει στη βελτίωση των συνθηκών παραγωγής και εμπορίας των εσπεριδοειδών εγκρίθηκε από το αρμόδιο τμήμα του Υπουργείου Αγροτικής Ανάπτυξης και Τροφίμων.\nΜε το παρόν θα επιθυμούσαμε να ευχαριστήσουμε τους παραγωγούς/μέλη του Συνεταιρισμού καθώς και όλους τους συνεργάτες που συνέβαλαν στην πραγματοποίηση του συγκεκριμένου στόχου και ιδιαίτερα τον γεωπόνο κ.Θανόπουλο Χρήστο. Με βασικό γνώμονα τη βελτίωση του γεωργικού εισοδήματος, η Οργάνωση Παραγωγών καλεί παραγωγούς της ευρύτερης περιοχής να συμμετάσχουν ενεργά στην προσπάθεια αυτή. Εκτός των άλλων, ο Συνεταιρισμός παρέχει ολοκληρωμένες υπηρεσίες προς τον αγρότη από την εμπορία γεωργικών εφοδίων έως και τη σύνταξη γεωτεχνικών μελετών.\nΑΛΕΤΡΑΣ Σ. ΠΑΝΑΓΙΩΤΗΣ\nΠροηγούμενο: Αιχμηρή η ΑΕΜ για τον Ναυπακτιακό Αστέρα\nΕπόμενο: Καλεί στο χορό του ο σύλλογος Κάτω Χρυσοβίτσας


Τι να κάνεις ώστε να μην σε παχαίνει το βραδινό! - Tlife.gr\n- Ένα σάντουιτς με La Vache Qui Rit® Light! 1 τριγωνάκι La Vache Qui Rit® Light με χαμηλά λιπαρά, ζαμπόν γαλοπούλας και ψητά λαχανικά (πιπεριά, ντομάτα σε φέτες). Ράντισε το σάντουιτς με λίγο ελαιόλαδο ή άλειψε λίγη μαργαρίνη στο ψωμί.\nTags: LA VACHE QUI RIT LIGHT, ΒΡΑΔΙΝΟ ΓΕΥΜΑ, ΝΑ ΚΟΨΩ ΤΟ ΒΡΑΔΙΝΟ, ΤΙ ΝΑ ΦΑΩ ΤΟ ΒΡΑΔΥ\nΔΙΑΒΑΣΤΕ ΕΠΙΣΗΣ: Δίαιτα για εργαζόμενα κορίτσια! Χάσε 6 κιλά προσαρμόζοντας τη δίαιτα στα μέτρα σου...


ΕΠΙΒΕΒΑΙΩΣΗ ότι ο EAST MED είναι εν πλήρει εξελίξει: Κατασκευάζεται σταθμός LNG στην Αλεξανδρούπολη! - Triklopodia\nΕΠΙΒΕΒΑΙΩΣΗ ότι ο EAST MED είναι εν πλήρει εξελίξει: Κατασκευάζεται σταθμός LNG στην Αλεξανδρούπολη!\nΕΝΕΡΓΕΙΑ. - 16 Απρ 2019 - 13:14\nΣε μόλις μία δεκαετία οι πλωτές μονάδες αποθήκευσης και αεριοποίησης υγροποιημένου φυσικού αερίου…(LNG FSRU) έχουν κατακλύσει την παγκόσμια αγορά, προσφέροντας αξιοπιστία και ευελιξία σε ανταγωνιστικό κόστος.\nΣυγκεκριμένα, το πρώτο FSRU εγκαταστάθηκε στη Βραζιλία το 2009. Η μονάδα προέκυψε από τη μετασκευή του πλοίου μεταφοράς LNG «Golar Spirit». Από τότε έχουν τεθεί σε λειτουργία άλλες 30 μονάδες, κυρίως σε Ευρώπη, Ασία και Νότια Αμερική, εξυπηρετώντας τις ολοένα και αυξανόμενες\nανάγκες για την εισαγωγή, αποθήκευση και αεριοποίηση του LNG. Ηδη βρίσκονται υπό ανάπτυξη και κατασκευή τουλάχιστον 20 νέα FSRUs, μεταξύ των οποίων και της Αλεξανδρούπολης.\n[iEpikaira: Να και η επιβεβαίωση για σταθμό LNG στην Αλεξανδρούπολη! Το σχέδιο East Med εν πλήρει εξελίξει όπως αναφέρθηκε ΕΔΩ (!)]


Δύσκολη αποστολή με στόχο ακόμα μια νίκη | QUEEN68.gr - Η Βασίλισσα παίζει εδώ /* Custom Cookies Notification Dark */\nΔύσκολη αποστολή με στόχο ακόμα μια νίκη\nΈτοιμη να αντιμετωπίσει εκτός έδρας την Μπάμπεργκ (21.00, ΕΡΤ2) είναι η ΑΕΚ, σε μια αναμέτρηση ιδιαίτερα δύσκολη. Οι Γερμανοί έχουν ...\nΈτοιμη να αντιμετωπίσει εκτός έδρας την Μπάμπεργκ (21.00, ΕΡΤ2) είναι η ΑΕΚ, σε μια αναμέτρηση ιδιαίτερα δύσκολη.\nΟι Γερμανοί έχουν μια εξαιρετικά δυνατή έδρα και οι παίκτες του Λούκα Μπάνκι πρέπει να βρουν τον τρόπο να ξεπεράσουν την βαριά ήττα από τον Ολυμπιακό, να μείνουν συγκεντρωμένοι και να συνεχίσουν το αήττητο σερί τους στο Τσάμπιονς Λιγκ.\nΌπως και κόντρα στον Ολυμπιακό έτσι και σήμερα ο Μπάνκι θα έχει στη διάθεσή του τον Τζέιμς που έδειξε απόλυτα έτοιμος στην αναμέτρηση κόντρα στον Ολυμπιακό, καθώς και τον Βασίλης Ξανθόπουλος. Μοναδικός που έμεινε εκτός αποστολής είναι ο Καββαδάς, ο οποίος δεν είναι ακόμα έτοιμος, καθώς και ο Θίοντορ που έμεινε εκτός αποστολής.\nΗ Μπάμπεργκ είναι μια ομάδα που παραμένει φαβορί για το Τσάμπιονς Λιγκ, ενώ παράλληλα ποντάρει πολλά στον κόσμο της, ο οποίος γεμίζει το κλειστό. Παράλληλα, οι Κιτρινόμαυροι θα βρουν απέναντί τους τον... δικό μας Νίκο Ζήση.\nQUEEN68.gr - Η Βασίλισσα παίζει εδώ: Δύσκολη αποστολή με στόχο ακόμα μια νίκη


Επίσημο: Ο Robert Downey Jr. επιστρέφει ως Sherlock Holmes για 3η φορά - ΤΑΙΝΙΕΣ\nΕπίσημο: Ο Robert Downey Jr. επιστρέφει ως Sherlock Holmes για 3η φορά\nAskmen Greece > Ψυχαγωγία > ΤΑΙΝΙΕΣ > Επίσημο: Ο Robert Downey Jr. επιστρέφει ως Sherlock Holmes για 3η φορά\nΜένει να δούμε μονάχα αν θα τον σκηνοθετήσει ο Guy Richie ξανά.\nΌταν αρκετά χρόνια πίσω, πριν καν προβληθεί το πρώτο Sherlock Holmes δια χειρός Guy Richie, είχε ανακοινωθεί το πρότζεκτ υπήρχαν βάσιμες απορίες. Αν όχι φόβοι. Αν όχι βεβαιότητες ότι θα αποτύχει.\nΗ μετάβαση του σκηνοθέτη από ένα μαφιόζικο-χιουμοριστικό σινεμά σε κάτι κλασικό δε φαινόταν εύκολη. Πόσο μάλλον όταν πρωταγωνιστής θα ήταν ο Robert Downey Jr. Αυτό το τεράστιο ταλέντο με την τεράστια ικανότητα να χάνεται από προσώπου γης λόγω των προσωπικών δαιμόνων που τον κυνηγούν.\nΤελικά, όμως όλα πήγαν καλά. Αφού η κάπως steam punk εκδοχή του θρυλικού ντετέκτιβ άρεσε στο κοινό, με συνεπές αποτέλεσμα να σπάσει τα ταμεία.\nΣτη συνέχεια ήρθε άλλη μια ταινία στα καπάκια, το Game of Shadows το 2011, κι ύστερα σιωπή. Περίεργη μάλιστα αν αναλογιστεί κανείς την επιτυχία.\nΣε περίπτωση λοιπόν που είχες περάσει καλά με τον steam punk Sherlock Holmes, μπορείς να χαμογελάσεις. Αφού η Warner Bros ανακοίνωσε πώς θα επιστρέψει στον τόπο του εγκλήματος για τρίτη φορά.\nΜε τον Robert Downey Jr. ως Sherlock και τον Jude Law ως Dr. Watson και την ταινία να προγραμματίζεται για το 2020, την ίδια περίοδο που θα βγαίνει και το Avatar 2 -ακριβώς δηλαδή όπως είχε γίνει και το 2009, όπου τα φιλμ είχαν συμπέσει στις αίθουσες. Το μόνο που δεν μας είπε, είναι τι θα γίνει με τον Guy Richie.\nΔιάβασε κι αυτό: Ο Robert Downey Jr. είναι πραγματικός ήρωας\nΠράγμα που μας βάζει σε σκέψεις πώς το κακό παιδί του Βρετανικού σινεμά ίσως προτιμήσει τις επικές μεσαιωνικές περιπέτειες στις οποίες έχει μπλέξει από άλλο μία ταινία με τον πιο διάσημο ιδιωτικό ντετέκτιβ όλων των εποχών.


Τετάρτη, 09 Δεκεμβρίου 2020 11:04\n«Ασυνήθιστα υψηλή» ποσότητα χιονιού αναμένεται στην Αυστρία με ένα χαμηλό βαρομετρικό να κινείται προς τις Άλπεις από την Ιταλία. Σύμφωνα με τα μετεωρολογικά προγνωστικά μοντέλα αναμένεται το ύψος του χιονιού να φτάσει μεταξύ των 50 και 100 εκατοστών.\nΟι περιοχές που αναμένεται να δεχθούν τον υψηλότερο όγκο χιονιού είναι οι κοιλάδες του Ανατολικού Τιρόλο και η κοιλάδα Lesachtal. Το Σαββατοκύριακο, 298 χιλιοστά χιονιού έπεσαν στο Lienz , σπάζοντας το προηγούμενο ρεκόρ από το 1966. Στο Döllach, τα 238 χιλιοστά αποτελούν επίσης ρεκόρ.\nΟ μετεωρολόγος Florian Pfurtscheller σε δηλώσεις του σε αυστριακά μέσα είπε ότι η ποσότητα χιονιού που έπεσε ήταν ασυνήθιστη για αυτήν την περίοδο του έτους.\nΚύμα κακοκαιρίας σαρώνει και την Ιταλία προκαλώντας πλημμύρες που στοίχισαν το Σαββατοκύριακο τη ζωή ενός ατόμου ενώ χιονοστιβάδες στις Ελβετικές Άλπεις σκότωσαν ακόμα ένα άτομο.\nΟι πλημμύρες προκάλεσαν κατολισθήσεις και αρκετοί ποταμοί έσπασαν στις όχθες τους στην κεντρική Ιταλία. Τουλάχιστον 60 οικογένειες στην περιοχή Εμίλια-Ρομάνια αναγκάστηκαν να εκκενώσουν τις εστίες τους.\nΗ δυνατή βροχή και οι ισχυροί άνεμοι προκάλεσαν μεγάλα προβλήματα και στη Βενετία την Τρίτη.\nΤα δελτία καιρού τις τελευταίες ημέρες είχαν προβλέψει βροχοπτώσεις που ωθούν τη στάθμη της θάλασσας κοντά στο όριο των 130 εκατοστών στο οποίο λειτουργούν τα φράγματα πλημμύρας.\nΟ νότος της χώρας, παρότι επλήγη λιγότερο, δεν γλύτωσε από την κακοκαιρία: στη Σικελία, σφοδρή καταιγίδα έπληξε τη Μεσσήνη τη χθεσινή νύχτα, πλημμυρίζοντας τους δρόμους.\nΣτη Βόρεια Ιταλία και στις περιοχές των Άλπεων σημειώθηκε έντονη χιονόπτωση το Σαββατοκύριακο και η χειμερινή κακοκαιρία έφερε επίσης χιόνι στη Γερμανία και την Ισπανία. Ο συναγερμός για πτώση χιονοστιβάδων ενεργοποιήθηκε στην οροσειρά των Δολομιτών και το Άλτο Αντίτζε (στο βόρειο άκρο) της Ιταλίας. Ένας 23χρονος σκιέρ σκοτώθηκε σε χιονοστιβάδα στην περιοχή Titlis της Ελβετίας, νότια της Λουκέρνης, τη Δευτέρα, σύμφωνα με το Associated Press.\nΠερισσότερα σε αυτή την κατηγορία: « «Μαύρη μέρα» για την ελευθερία του Τύπου στην Πολωνία Οργή στους δρόμους της Αλβανίας μετά την εν ψυχρώ δολοφονία 25χρονου από την αστυνομία »


Παιδικό παπούτσι πέδιλο με λουράκια από ασημί και μπλε μεταλλικό δέρμα για αστραφτερά κορίτσια. Εσωτερική επένδυση και πάτος από δέρμα που αναπνέει και σόλα από ελαστομερές για μεγαλύτερη ευελιξία. Δένει με όμορφη πόρπη ασφαλείας. Τα παιδικά ρούχα και αξεσουάρ της DPAM βάζουν τους μικρούς τους φίλους στη μόδα με το δεξί.\nΕπιλέξτε Μέγεθος P24+No 24 P31+No 31 P33+No 33 Οδηγός μεγεθών


Αποτελέσματα Μουντιάλ 1982, ΠΟΔΟΣΦΑΙΡΟ Κόσμος - Flashscore\nΑποτελέσματα Μουντιάλ 1982, σκορ, βαθμολογίες.\nΒοήθεια: Είσαστε στην σελίδα Μουντιάλ 1982 στο τμήμα ΠΟΔΟΣΦΑΙΡΟ/Κόσμος. Το Flashscore.gr παρέχει αποτελέσματα Μουντιάλ 1982, βαθμολογίες και λεπτομέρειες αγώνα. Εκτός από τα σκορ της διοργάνωσης Μουντιάλ 1982, στο Flashscore.gr μπορείτε να βρείτε 5000+ διοργανώσεις για περισσότερα από 30+ σπορ σε όλο τον κόσμο. Η υπηρεσία σκορ Μουντιάλ 1982 είναι σε πραγματικό χρόνο και ανανεώνεται ζωντανά.


Οικογένειες Ουράνιο Τόξο: Μήνυμα από την Τουρκία: "Βοηθήστε μας να διαδώσουμε την είδηση!"\nΔεκάδες χιλιάδες διαδηλωτές στη γέφυρα του Βόσπορου, στην Κωνσταντινούπολη\nΈτοιμοι και προετοιμασμένοι οι διαδηλωτές για να συνεχίσουν την σύγκρουση με τις δυνάμεις καταστολής\nΣτην Κωνσταντινούπολη κατάφεραν να ρίξουν περισσότερα δακρυγόνα απ’ όσα στην Αθήνα το ’11.\n(Συγκεντρωτική ενημέρωση και περισσότερες φωτογραφίες στο mpalothia.com)\nΑνώτατοι αξιωματικοί του στρατού προειδοποιούν ότι αν η αστυνομία συνεχίσει να επιτίθεται στα πλήθη θα παρέμβει υπέρ του λαού #rbnews\nΞεκίνησε πορεία προς το κοινοβούλιο στην Άγκυρα\nΣυγκέντρωση αλληλεγγύης στο Toronto Καναδά τώρα.\nΟι διαδηλωτές έχουν πλήρη έλεγχο στα νότια της πλατείας Ταξιμ. Σφοδρές οι μάχες με τους μπάτσους by rbnews\nΚοπέλα πυροβολήθηκε στο λαιμό με πλαστική σφαίρα και πέθανε.\nΑπό τις μέχρι τώρα σποραδικές πληροφορίες υπάρχουν 4 νεκροί και πάνω από 500 τραυματίες. Δύο άνθρωποι τυφλώθηκαν, ένας έχασε το χέρι του και ένας το αυτί του. Οι συγκρούσεις δεν έχουν σταματήσει ακόμα.\nΕλικόπτερα πετάνε σε χαμηλό ύψος και ρίχνουν χημικά και πλαστικές σφαίρες στον κόσμο. Οι αστυνομικές δυνάμεις στο έδαφος ρίχνουν κατευθείαν στους διαδηλωτές με χημικά και πλαστικές σφαίρες, αν και έγινε και αναφορά για χρήση πραγματικών.\nΣτο δρόμο υπάρχουν τουλάχιστον ένα εκατομμύριο διαδηλωτές.\nΣε πολλά σημεία της πόλης έχει διακοπή η επικοινωνία των κινητών, όπως και η πρόσβαση σε σελίδες αντιπληροφόρησης.\nΟι αναρχικοί έχουν κάνει αισθητή την παρουσία τους στις συγκρούσεις και επευφημούνταν από τους συγκεντρωμένους διαδηλωτές. Ομοίως οι οπαδοί των 3 μεγάλων ομάδων της πόλης έχουν κατέβει συντεταγμένα και συγκρούονται με την αστυνομία.\nΠολύς κόσμος ανοίγει τα σπίτια του και προσφέρει καταφύγιο στους τραυματισμένους και σε όσους έχουν αναπνευστικά προβλήματα.\nΥπήρξε καταγγελία πως και στην Άγκυρα τα χημικά είχαν αρχίσει να μπαίνουν και μέσα στα σπίτια\nΣε άλλες πόλεις της Τουρκίας υπάρχουν διαδηλώσεις, άλλες ειρηνικές και άλλες βίαιες. (Istanbul, Ankara, Izmir, Konya, Eskisehir, Bodrum, Edirne, Izmit & Adana)\nΕπίσης κόσμος φτάνει σταδιακά στην Κωνσταντινούπολη από άλλες πόλεις για να ενισχύσει τους διαδηλωτές και θα συνεχίσει τουλάχιστον μέχρι το μεσημέρι.\n(ενημέρωση) 11.30μμ: Δεκάδες άνθρωποι συνελήφθησαν από την τουρκική αστυνομία η οποία έκανε χρήση δακρυγόνων και κανονιών νερού κατά των διαδηλωτών που έχουν καταλάβει ένα πάρκο στο κέντρο της Κωνσταντινούπολης. Εκατοντάδες οι τραυματίες, κάποιοι σε κρίσιμη κατάσταση.\nΟι διαδηλωτές έχουν κάνει τετραήμερη κατάληψη στο πάρκο Gezi, οργισμένοι με τα σχέδια για την ανάπλαση της πλατείας Ταξίμ.\nΔικαστήριο της Κων/πολης διέταξε την προσωρινή αναστολή του έργου (να ξεριζώσουν τα δέντρα στο πάρκο), αλλά η διαμαρτυρία συνεχίζεται καθώς υπάρχει μεγαλη οργή εναντίον του Πρωθυπουργού Ρετζέπ Ταγίπ Ερντογάν.\nΔιαμαρτυρίες έχουν επίσης αναφερθεί και σε άλλες πόλεις, συμπεριλαμβανομένων των Bodrum, Konya και Izmir.\nΣτην αρχή του μήνα, η αστυνομία συγκρούστηκε με δεκάδες χιλιάδες ανθρώπους που προσπάθησαν να εορτάσουν την Εργατική Πρωτομαγιά στην Κωνσταντινούπολη.\nΑναρτήθηκε από Οικογένειες Ουράνιο Τόξο στις 12:54 μ.μ.


Παρέμβαση στη Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης - Νότης Μηταράκης, Βουλευτής Χίου, Νέα Δημοκρατία\nΣτην συνεδρίαση της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης παρευρέθηκε ο Υπουργός Μετανάστευσης και Ασύλου κ. Νότης Μηταράκης, ο πρώτος εν ενεργεία Υπουργός που παρίσταται σε παρόμοια συνεδρίαση.\n“Οι επιστροφές αποτελούν προτεραιότητα. Θεωρούμε ότι οι πρόσφατες αλλαγές στην ελληνική νομοθεσία για την λειτουργία των ΠΡΟΚΕΚΑ και την διαδικασία κράτησης είναι απόλυτα σύμφωνες με την ευρωπαϊκή οδηγία. Αυτή είναι η θέση της ελληνικής κυβέρνησης και αυτό ψηφίσαμε στην εθνική αντιπροσωπεία. Θεωρούμε ότι μετά την λήξη της πανδημίας θα επιταχύνουμε ακόμη περισσότερο τις επιστροφές. Συνολικά μέχρι στιγμής έχουν φτάσει στο 50% των ροών από την αρχή της χρονιάς με 5.700 επιστροφές και μετεγκαταστάσεις από τη χώρα μας”, τόνισε.\nΣτη συνέχεια, ο κ. Μηταράκης ανέφερε ότι η Ελληνική Κυβέρνηση με τις ενέργειες φύλαξης των συνόρων αλλά και της επαυξημένης εσωτερικής ασφάλειας για τα ζητήματα αυτά έχει επιφέρει χτύπημα στους λαθροδιακινητές τουλάχιστον 100 εκ. ευρώ μέσα στο 2020. “Το θέμα των επιστροφών είναι ένα θέμα συζήτησης σε όλη την Ευρώπη. Η νόμιμη μετανάστευση λαμβανομένου υπόψη του δημογραφικού είναι ένα θέμα το οποίο συζητούν σε όλες τις χώρες της ΕΕ , αλλά νόμιμη μετανάστευση με κανόνες, με δεξιότητες και τα χαρακτηριστικά που η Ελλάδα και η Ε.Ε και κάθε χώρα ξεχωριστά χρειάζεται”.\nΕπιπλέον, ο κ. Μηταράκης υπογράμμισε πως “είναι κρίσιμο η χώρα μας, εφαρμόζοντας μια αυστηρή αλλά δίκαιη μεταναστευτική πολιτική, σεβόμενη το διεθνές δίκαιο, να προσφέρει άσυλο σε αυτούς που πραγματικά δικαιούνται διεθνούς προστασίας. Απαιτούμενο στην εξίσωση είναι να λειτουργήσει με ταχύ τρόπο η έκδοση αποφάσεων ασύλου. Δεν μπορεί να περιμένουμε χρόνια”.\n“Είναι παραβίαση αν θέλετε και ανθρωπίνων δικαιωμάτων η χώρα μας να μην μπορεί τελεσίδικα να απαντήσει σε αιτήματα, σε εύλογο χρονικό διάστημα και φέτος έχουμε διπλασιάσει την ταχύτητα έκδοσης αποφάσεων ασύλου. Έχουμε εκδώσει 53.000 αποφάσεις στο 2020. Είναι κρίσιμο να έχουμε ταχύτερες αποφάσεις και το ζητούμενο για να ολοκληρωθεί η εξίσωση είναι οι επιστροφές”, κατέληξε χαρακτηριστικά.\nTags: Βουλή των Ελλήνων Μεταναστευτικό Υπουργείο Μετανάστευσης & Ασύλου\nΣημεία Συνέντευξης Υπουργού Μετανάστευσης και Ασύλου, Νότη Μηταράκη, στην εφημερίδα «Real News»


5 ρόλοι για οσκαρικό σεξ | ENA CHANNEL\n5 ρόλοι για οσκαρικό σεξ\nLIFESTYLE — 08 Μαρτίου 2013\nΠοια καλύτερη εποχή για να υποδυθείτε ρόλους από το τριώδιο; Το σεξουαλικό role playing εξάλλου δεν χρειάζεται κοστούμια.\n“Να είσαι ο εαυτός σου” και λοιπά κλισέ στο σεξ καταρρίπτονται. Όχι μόνο δεν πειράζει να μην είσαι για λίγο ο εαυτός σου, αλλά αντιθέτως το να υποδυθείς πως είσαι κάποιος άλλος μπορεί να αναβαθμίσει τη σεξουαλική σας ζωή, είτε είστε νέο ζευγάρι και θέλετε να διευρύνετε τους ερωτικούς σας ορίζοντες, είτε είστε καιρό σε μακροχρόνια σχέση και θέλετε να σπάσετε τη ρουτίνα.\nΚαι ποια καλύτερη εποχή για να υποδυθείτε ρόλους από το τριώδιο, τώρα που όλοι δικαιούνται να κυκλοφορούν εντός και εκτός σπιτιού μεταμφιεσμένοι και τώρα που οι στολές κοστίζουν €19,99; Το σεξουαλικό role playing, βέβαια, δεν χρειάζεται κοστούμια για να είναι πετυχημένο: η διάθεση και οι υποκριτικές ικανότητες είναι εκείνα που μετράνε για να έχει επιτυχία η παράσταση που θα ανεβάσετε. Αλλά και ένα ζευγάρι χειροπέδες δεν βλάπτει, αγαπητό όργανο της τάξης.\nΓιατί αυτό: 29 γυναικείες φαντασιώσεις συνιστούν ένστολους άντρες\nΠως θα το πετύχεις: Εντάξει, μπορεί να είπαμε πως η στολή δεν είναι απαραίτητη, αλλά από την άλλη θα είναι απείρως hot για εκείνη να σε δει ντυμένο αστυνομικό. Χτύπα της την πόρτα (“αστυνομία, ανοίξτε” και άλλα τέτοια γραφικά εδώ είναι χρήσιμα για να σε βάλουν στο κλίμα), κόλλησέ την στο τοίχο, κάν’ της εξονυχιστικό σωματικό έλεγχο. Αν αντισταθεί ή αντιδράσει, γίνε βίαιος ή, ακόμα καλύτερα, κόλλα της το ψεύτικο όπλο σου και ανάγκασέ τη να υπακούσει στις εντολές σου.\nΑπαραίτητο αξεσουάρ: Χειροπέδες, προφανώς.\nΓιατί αυτό: Γιατί το “θες να παίξουμε τον γιατρό” είναι η ανήθικη πρόταση που δεν παλιώνει ποτέ.\nΠως θα το πετύχεις: Κατ’ αρχήν υπάρχουν δύο παραλλαγές του σεναρίου, με το πρώτο να θέλει εσένα γιατρό και εκείνη ασθενή και το δεύτερο εσένα στο κρεβάτι του πόνου και εκείνη άτακτη νοσοκόμα. Και στις δύο περιπτώσεις, ο ένας είναι εκείνος που θα κάνει την εξέταση και ο άλλος αυτός που υπομένει στωικά και ακολουθεί πιστά τις ιατρικές οδηγίες. Και αν η ασφάλεια δεν καλύπτει την επίσκεψη, δεν πειράζει, κάπως θα τα βρείτε.\nΑπαραίτητο αξεσουάρ: Στηθοσκόπιο. Είναι το ιατρικό σήμα κατατεθέν, έχει εξερευνητική διάθεση να πάει παντού και access all areas πρόσβαση.\nBusinessman και καμαριέρα\nΓιατί αυτό: γιατί όλοι θέλουν να παρενοχλήσουν σεξουαλικά την όμορφη καμαριέρα.\nΠως θα το πετύχεις: Κατά πρώτον προτρέποντάς τη να φορέσει τη στολή της καμαριέρας μαζί με τα τακούνια της και κατά δεύτερον αποφεύγοντας γλοιώδη αστεία όπως “δεν πρόλαβε να στρως καν”. Κατά τ’ άλλα, η σκηνή μπορεί να διαδραματιστεί σε οποιοδήποτε δωμάτιο του σπιτιού, όπου εσύ φορώντας το κοστούμι σου θα της υποδεικνύεις αυστηρά τα σημεία που δεν έχει καθαρίσει καλά – και στη συνέχεια θα την τιμωρείς για αυτό.\nΑπαραίτητο αξεσουάρ: το φτερό του ξεσκονίσματος. Θα σας φανεί χρήσιμο και αργότερα.\nΔάσκαλος και μαθήτρια\nΓιατί αυτό: γιατί όλες κάποια στιγμή καψουρεύτηκαν τον καθηγητή τους.\nΠως θα το πετύχεις: Σηκώνοντας την να πει μάθημα στον πίνακα, βάζοντάς της να λύσει μια δύσκολη άσκηση ή να γράψει 100 φορές μια σέξι φράση. Κάθε φορά που θα καθυστερεί, θα κάνει λάθος ή θα σου απευθύνεται στον ενικό, μπορείς να την χτυπάς ελαφρά στο χέρι με το χάρακα – και σιγά σιγά και σε άλλα σημεία. Υπέροχες σχολικές καταστάσεις, απωθημένα στο μυαλό της από τότε που, έφηβη ούσα, πρωτοανακάλυπτε τη σεξουαλικότητά της.\nΑπαραίτητο αξεσουάρ: τα γυαλιά μυωπίας για σένα, η καρό φούστα και οι λευκές κάλτσες για εκείνη. Αν είναι να το κάνετε, κάντε το σωστά, πορνογραφικά.\nΓιατί αυτό: ποια γυναίκα δεν θέλει να γίνει το μοντέλο σου και εσύ ο Helmut Newton της;\nΠως θα το πετύχεις: Δεν χρειάζεσαι και πολλά όπως διαβάζουμε στο oneman.gr, έναν λευκό τοίχο, ένα δυνατό φως τοποθετημένο σαν προβολέα, προαιρετικά μια καρέκλα, μαξιλάρια ή οτιδήποτε άλλο ταιριάζει στο concept της φωτογράφησης. Φράσεις όπως “στήσου”, “ακίνητη”, “γύρνα” και άλλα τέτοια #diplisanagnosis, καλοδεχούμενα. Εσύ με μια φωτογραφική μηχανή ανά χείρας της δίνεις εντολές και την προστάζεις να ξεκουμπώσει το πουκάμισο της, να κατεβάσει τη φούστα της, να μείνει με τα εσώρουχα, να μείνει με τα τακούνια της. Μέχρι να έρθει η ώρα να βάλεις τη μηχανή στην αυτόματη λήψη και να μπεις και εσύ στο κάδρο.\nΑπαραίτητο αξεσουάρ: φωτογραφική μηχανή (duh), κατά προτίμηση ψηφιακή για να μπορεί να σβήσει με την ησυχία της ότι δεν της αρέσει και να σου αφήσει για σουβενίρ τα υπόλοιπα


ΒΙΒΛΙΟ : Την Ελλάδα θέλομεν και ας τρώγωμεν πέτρες Ύλη ιστορίας για μιαν αγγλική αποικία της Ελλάδος\nΌταν το 1953 ο Σεφέρης διαπίστωνε ότι η Κύπρος είναι ένας τόπος όπου "το θαύμα λειτουργεί ακόμα", δεν θα φανταζόταν ποτέ πως πενήντα χρόνια αργότερα τόσο πολύ θα λειτουργούσε ακόμα, ώστε μέχρι και τ' αυτιά τους μερικοί θα κατόρθωναν να τα δουν έξω από τον καθρέφτη.\nΚάτω από ποιαν εκδικητική, αλλά και πανικοβλημένη μανία, δρούσαν οι Αμερικανοί ώστε να φλομώσουν την οικία του Προέδρου της Δημοκρατίας στους κοριούς;\nΠοιο ήταν το πρόβλημα των πατριωτικών, προοδευτικών δυνάμεων του τόπου ώστε πάθαιναν (και μέχρι σήμερα παθαίνουν) αμόκ μόλις αντίκριζαν ελληνική σημαία;\nΓιατί οι ποιητές της Κύπρου έφτασαν στο σημείο ν' αποποιούνται τα ποιήματά τους; Εκτός από μεγάλος ηγέτης ο Μακάριος ήταν και μεγάλος επιστήμων;\nΑν δεν μπορεί να υπάρξει στην Κύπρο ένα δικοινοτικό, ελληνοτουρκικό πανεπιστήμιο, που μπορεί; Πόσοι ξέρουν ότι η Ιωάννα της Λωρραίνης λίγο ήταν να πέσει μαχόμενη στην Κύπρο; Και πόσοι γνωρίζουν ότι η Κύπρος δεν είναι η Κούβα, αλλά το Χόλλυγουντ της Μεσογείου;\nΠόσοι δήμιοι της ΕΟΚΑ παρασημοφορήθηκαν από τον Πρόεδρο της Κυπριακής Δημοκρατίας, παρουσία των μητροπολιτών της Κύπρου μας; Πόσοι ξέρουν ότι ο Χάμφρευ Μπόγκαρτ ήταν αγωνιστής της ΕΟΚΑ, απογχονίστηκε στη Λευκωσία παρόντος και του Διευθυντή Πολιτιστικών Υπηρεσιών της Κυπριακής Δημοκρατίας, του οποίου η βοηθός εξετέλεσε χρέη δημίου;\nΤο βιβλίο αυτό, αν διαβαστεί σωστά, δίνει τις απαντήσεις.\nΒΙΒΛΙΟΘΗΚΗ : ΣΠΥΡΟΥ ΔΗΜΗΤΡΙΟΥ\nΕΝΩΣΗ-ΒΙΒΛΙΑ(ΓΕΝΙΚΑ) ΕΝΩΣΗ-ΒΙΒΛΙΟΘΗΚΗ Δρ.ΣΠΥΡΟΥ ΔΗΜΗΤΡΙΟΥ ΕΝΩΣΗ-ΕΟΚΑ(ΒΙΒΛΙΑ)


ΤΡΕΛΟ-ΓΙΑΝΝΗΣ: Μελέτη: Δείξε μου πώς γράφεις, να σου πω ποιος είσαι\nΜελέτη: Δείξε μου πώς γράφεις, να σου πω ποιος είσαι\nΗ γραφολογία, ως γνωστόν, αφορά τη μελέτη και την ανάλυση του γραφικού χαρακτήρα. Οι επαγγελματίες γραφολόγοι συμμετέχουν σε πολλές αστυνομικές και δικαστικές υποθέσεις, αφού οι κρίσεις τους είναι καίριες για υπόπτους και εγκλήματα.\nΠόσο σχετίζεται γραφικός χαρακτήρας με την προσωπικότητά μας\nΣύμφωνα με γραφολόγους σε όλο τον κόσμο, υπάρχουν ελάχιστα συμπεράσματα που ΔΕΝ μπορούν να εξάγουν από τον τρόπο γραφής ενός ατόμου! Από ζητήματα φυσιολογίας, όπως η υψηλή αρτηριακή πίεση, μέχρι χαρακτηριστικά της προσωπικότητας, όπως η κυριαρχία, η επιθετικότητα και η σχιζοφρένεια, ένας γραφολόγος μπορεί να "διαγνώσει" τα πάντα από ένα σας χειρόγραφο και μόνο! Τα πάντα, από το μέγεθος των γραμμάτων σας και το πόσο κοντά είναι η μία λέξη στην άλλη, μέχρι το σχήμα των γραμμάτων και η πίεση επάνω στο χαρτί μπορούν να αποκαλύψουν περίπλοκες λεπτομέρειες της προσωπικότητάς σας.\nΕδώ είναι μερικά από τα πιο κοινά χαρακτηριστικά που αποκαλύπτει ο γραφικός χαρακτήρας ενός ατόμου σε έναν ειδικό γραφολόγο:\nΤο πώς γράφετε το "τ"\nΤο μήκος της οριζόντιας γραμμής στο "τ" αποκαλύπτει περαιτέρω χαρακτηριστικά της προσωπικότητας ενός ατόμου. Η μακριά γραμμή υποτίθεται ότι προσδιορίζει ένα ενθουσιώδες άτομο, ενώ η κοντή γραμμή κάποιον που είναι λίγο "τεμπέλης".\nΤι δείχνει η υπογραφή σας για εσάς; Οι δυσανάγνωστες υπογραφές (αυτές που μοιάζουν με μια μουτζούρα, ή με μια "σκουληκογραμμή") αποκαλύπτουν κάποιον που επιδιώκει την ιδιωτικότητα και είναι κλειστός χαρακτήρας. Μια πιο ευανάγνωστη υπογραφή δείχνει αυτοπεποίθηση.\nΣε κάθε περίπτωση, είναι δύσκολο να εξαχθούν σαφή συμπεράσματα από τον τρόπο γραφής, αφού πολύ συχνά θα πιάσετε τον εαυτό σας να αλλάζει στυλ γραφής από καιρό σε καιρό. Αυτό συνήθως είναι συνάρτηση της ψυχικής μας διάθεση, ή των διαφορετικών υλικών γραφής.


Crazy Business Ideas :: F-eat\nΔημοσιεύθηκε από: Παύλος Τουμπέκης\nΤο Feat, είναι μια δυνητική αλυσίδα καταστημάτων γρήγορης και ταυτόχρονα υγιεινής εστίασης, με γεύματα βασισμένα στην Παλαιολιθική διατροφή .\nΑπευθύνεται και δίνει λύση σε όλους εκείνους που προσέχουν την υγεία τους μέσω της διατροφής τους, είτε διότι αντιμετωπίζουν κάποιο πρόβλημα υγείας (διαβήτης, παχυσαρκία κ.ά.), είτε διότι απλώς επιθυμούν να παραμείνουν υγιείς. Αυτοί μπορεί να είναι άνθρωποι που, είτε γυμνάζονται (ερασιτεχνικά/ επαγγελματικά) και ακολουθούν ένα διατροφικό πλάνο, είτε δε γυμνάζονται και μέσω της διατροφής επιθυμούν να διατηρούνται σε «φόρμα». Επίσης, μπορεί να είναι εργαζόμενοι και υπάλληλοι εταιριών, οι οποίοι δεν τρώνε σπίτι τους και αναζητούν υγιεινές επιλογές για το μεσημεριανό τους προκειμένου να μην αναγκάζονται να φέρουν καθημερινά τα γνωστά… τάπερ από το σπίτι.\nΑπώτερος σκοπός μας είναι να ωθήσουμε τον κόσμο στην υγιεινή διατροφή και να τους πείσουμε ότι ένα φαγητό μπορεί να έχει ταυτόχρονα καλή γεύση και να κάνει καλό στον οργανισμό μας.\nΤο Feat πρόκειται για φυσικό αλλά και για online κατάστημα, που θα λειτουργεί για τις παραγγελίες αλλά και για την προβολή της επιχείρησης. Σκοπεύουμε να αναπτυχθούμε (με franchising) γρήγορα σε πανελλαδικό επίπεδο και μακροπρόθεσμα να επεκταθούμε και σε ξένες αγορές.\nΟ κλάδος της γρήγορης εστίασης, στον οποίο επιθυμεί να «εισβάλλει» το Feat είναι ένας διαρκώς αναπτυσσόμενος κλάδος, αποτέλεσμα ενός νέου μοντέλου καταναλωτικών συνηθειών και τρόπου ζωής, που καθιστά τη διατροφή εκτός σπιτιού κατά πρώτο λόγο ανάγκη.\nΕιδοποιός διαφορά του Feat σε σχέση με τον υφιστάμενο ανταγωνισμό αποτελεί η παλαιολιθική διατροφή, πάνω στην οποία θα βασιστούν τα προϊόντα μας. Πέρα των κυρίων προϊόντων (γευμάτων) μας, έχουμε αναπτύξει κάποιες συνοδευτικές υπηρεσίες (π.χ. υπηρεσία εξατομικευμένων γευμάτων).\nΤο Feat διαθέτει προσωπικότητα, πλήρως προσανατολισμένη στην κοινωνία και στο περιβάλλον, με ενέργειες όπως τη διάθεση των αποθεμάτων φαγητού σε φιλανθρωπικά ιδρύματα, τη λειτουργία συσκευών με ανανεώσιμες πηγές ενέργειας κ.ά..\nΈχουμε σχεδιάσει και μελετήσει ένα “Performance Marketing” σχέδιο, το οποίο στηρίζεται κυρίως σε ανέξοδες τεχνικές προώθησης, έτσι ώστε να μειωθούν οι δαπάνες για διαφήμιση, χωρίς ταυτόχρονα να επηρεάζεται αρνητικώς η αποδοτικότητα των εν λόγω μέσων/ τεχνικών.\nΗ ομάδα υλοποίησης και εκπόνησης του παρόντος επιχειρηματικού σχεδίου για το Feat, αποτελείται από πέντε βασικά άτομα που προέρχονται από τρεις συμπληρωματικούς κλάδους: Τον κλάδο του Business Development, του Web Development και του Web Designing. Φυσικά, στην υλοποίηση του εγχειρήματος συνεργαζόμαστε και με άλλα πρόσωπα π.χ. σεφ .\nΤο αρχικό ποσό επένδυσης υπολογίζεται στα 51.500 €. Πρόκειται για μια επένδυση με «νεκρό σημείο» μες στον πρώτο χρόνο λειτουργίας.


ΧΡΥΣΗ ΑΥΓΗ - Π.Ο. ΔΥΤΙΚΗΣ ΕΛΛΑΔΟΣ: Προσφορά με την εφημερίδα “Χρυσή Αυγή” που κυκλοφορεί αύριο - Ένα βιβλίο ιστορικό ντοκουμέντο “ΔΕΝ ΜΑΣ ΛΥΓΙΖΕΙ ΤΙΠΟΤΑ”\n"Η Χρυσή Αυγή είναι θύμα μιας πολιτικής σκευωρίας. Ψάχνατε σαν γκάνγκστερ για οπλοστάσια, ψάχνατε για μαύρο χρήμα, δεν βρήκατε τίποτε. Κάποια όργανά σας έκαναν έρευνες σε σπίτια, ακόμα και σε μοναστήρια και αυτές οι έρευνες δεν υπάρχουν καν στη δικογραφία, τις έχουν εξαφανίσει.\nΚαι έρχεστε μετά από έξι μήνες και λέτε ότι το οπλοστάσιο της Χρυσής Αυγής ήταν ένα κυνηγετικό όπλο και δύο πιστόλια που είχα εγώ στο σπίτι για την προσωπική μου ασφάλεια –ναι!- γιατί ήμουν θύμα, ήμουν στόχος τρομοκρατών και αυτό αποδείχθηκε δυστυχώς με θλιβερό τρόπο λίγο καιρό μετά με τη δολοφονία του Μάνου Καπελώνη και του Γιώργου Φουντούλη και δεν έχετε κάνει τίποτα ακόμα για να βρείτε τους ενόχους της στυγερής δολοφονίας τους. Πού είναι το μαύρο χρήμα; Πού είναι τα οπλοστάσιά σας; Πουθενά!\nΥπάρχει, όμως, το βίντεο Μπαλτάκου. Γιατί δεν το συζητάτε; Λέγατε ότι θα το συζητήσετε μετά το Πάσχα. Σήμερα κλείνετε τη Βουλή. Θα το συζητήσετε το Σεπτέμβριο; Αυτό μου θυμίζει τους παλιούς χειμερινούς κινηματογράφους που έλεγαν «ραντεβού το Σεπτέμβριο». Τι φοβάστε; Γιατί δεν ανοίγετε το θέμα;\nΕπί προσωπικού, με έχετε άδικα οκτώ ολόκληρους μήνες και έξι ημέρες στη φυλακή. Θα σας πω ένα στίχο. «Χαρές και πλούτη αν χαθούν και τα βασίλεια και όλα, δεν είναι τίποτα, αν στητή μένει η ψυχή και ολόρθη».\nΗ ψυχή μου μένει στητή και ολόρθη. Είμαι αμετανόητος Εθνικιστής και Χρυσαυγίτης και δεν μπορείτε να μου λυγίσετε την ψυχή ό,τι και αν κάνετε! Να σας πω κάτι; Για τις ιδέες μου είμαι πρόθυμος να πάω και φυλακή και να πεθάνω ακόμη. Εσείς, οι περισσότεροι από εσάς της κυβερνητικής πλειοψηφίας, για ένα άδειο πουκάμισο, για μια καρέκλα, ψηφίζετε νομοσχέδια που δεν πιστεύετε, ψηφίζετε νομοσχέδια που ξεπουλάνε την πατρίδα!\nΚαλώ από το Βήμα αυτό, την ώρα αυτή που καταρρέει στην πραγματικότητα το σάπιο και διεφθαρμένο καθεστώς σας, τους πεντακόσιους τριάντα έξι χιλιάδες υπερήφανους Έλληνες και Ελληνίδες να δώσουν τον αγώνα τον καλό, για να πέσει η αντεθνική σας κυβέρνηση."\nΔιαβάστε περισσότερα: http://www.xryshaygh.com/index.php/enimerosi/view/prosfora-me-thn-efhmerida-chrush-augh-pou-kukloforei-aurio-ena-biblio-istor#ixzz34trqtylp


Συμβουλές για σωστή χρήση του διαδικτύου από γονείς και παιδιά\nΑπό την Διεύθυνση Δίωξης Ηλεκτρονικού Εγκλήματος\nΣυμβουλές σε γονείς και παιδιά σχετικά με τη χρήση του διαδικτύου κατά τη διάρκεια του καλοκαιριού δίνει η Διεύθυνση Δίωξης Ηλεκτρονικού Εγκλήματος.\nΌπως αναφέρεται σε σχετική ανακοίνωση κατά τη διάρκεια του καλοκαιριού, η χρήση του διαδικτύου, τόσο μέσω υπολογιστών, όσο και μέσω έξυπνων συσκευών (κινητών τηλεφώνων και tablets) αυξάνεται ραγδαία.\n«- Βάλτε τα απαραίτητα όρια στη χρήση του διαδικτύου. Η αλόγιστη χρήση μπορεί να επιφέρει πολλά προβλήματα, όπως διατροφικές διαταραχές, διαταραχές ύπνου και πονοκεφάλους.\n– Μην παραμελείτε τις δραστηριότητες σας και τον κοινωνικό σας περίγυρο για χάρη του διαδικτύου. Θυμηθείτε ότι ο προτεινόμενος καθημερινός χρόνος στο διαδίκτυο δε θα πρέπει να ξεπερνάει τη μία ώρα και τριάντα λεπτά.\n– Δώστε κίνητρα στα παιδιά να ασχολούνται με νέες δραστηριότητες και χόμπι, που δεν περιλαμβάνουν το διαδίκτυο και ενθαρρύνουν τις κοινωνικές τους αλληλεπιδράσεις. Η συμμετοχή των παιδιών σε καλλιτεχνικές, αθλητικές και πολιτιστικές δραστηριότητες θα βοηθήσει στην υιοθέτηση ενός ισορροπημένου και δημιουργικού τρόπου ζωής.\n– Μην εμπιστεύεστε τα στοιχεία που δηλώνει κάποιος κατά τη διάρκεια συνομιλίας σε chat room. Το όνομα, η ηλικία, ακόμη και οι φωτογραφίες που ενδεχομένως σας στείλει μπορεί να μην είναι αληθινά.\n– Όταν σας προσεγγίζει κάποιος χρήστης σε ένα chat room, ο οποίος παρουσιάζεται σαν φίλος ή γνωστός σας, επικοινωνήστε τηλεφωνικά μαζί του και ρωτήστε αν είναι όντως ο ίδιος.\n– Μη δέχεστε να στείλετε φωτογραφίες σας ή να ενεργοποιήσετε την κάμερα του υπολογιστή σας κατά τη διάρκεια συνομιλίας με αγνώστους. Μπορεί να χρησιμοποιήσουν το υλικό αυτό εν αγνοία σας.\n– Αν μία συνομιλία σας κάνει να αισθανθείτε άβολα, μπορείτε να τη σταματήσετε με το πάτημα ενός πλήκτρου.\n– Μη χρησιμοποιείτε τα Μέσα Κοινωνικής Δικτύωσης ως ημερολόγιο. Το προφίλ σας δεν είναι απαραίτητο να περιέχει όλες τις πληροφορίες για την καθημερινή σας δραστηριότητα.\n– Ελέγξτε τις ρυθμίσεις ασφαλείας και απορρήτου για το προφίλ σας. Ρυθμίστε τις έτσι ώστε οι πληροφορίες σας να είναι ορατές μόνο στους φίλους σας.\n– Μην επιτρέπετε σε εφαρμογές (applications) που δε γνωρίζετε να δημοσιεύουν σχόλια στο λογαριασμό σας ή να χρησιμοποιούν τα στοιχεία του λογαριασμού σας, πέρα από το ονοματεπώνυμό σας, εάν δεν είναι απολύτως απαραίτητο για την παρεχόμενη υπηρεσία.\n-Πριν δημοσιεύσετε μια πληροφορία στα μέσα κοινωνικής δικτύωσης, σκεφτείτε ότι δε σβήνεται ποτέ από το διαδίκτυο. Μήπως θα μπορούσε να επηρεάσει αρνητικά τη μελλοντική σας ζωή;\n– Εάν αντιληφθείς ότι κάποιος προσπαθεί σε εκφοβίσει στο διαδίκτυο, ανέφερε τον εκφοβισμό στους γονείς σου. Μη μείνεις σιωπηλός!\n– Η απάντηση με τον ίδιο τρόπο δεν είναι λύση! Μην απαντάτε σε περίπτωση που κάποιος σας συμπεριφερθεί άσχημα στο Διαδίκτυο. Κάτι τέτοιο μπορεί να κάνει τα πράγματα χειρότερα!»\nOriginally posted 2015-07-11 07:27:38.\nΔιασκεδαστικά κείμενα για προσκλητήριο βάπτισης


Πώς αποκαλούν την Ελλάδα στις χώρες του εξωτερικού. Ο χάρτης των ονομασιών στην Ευρώπη και την ανατολή...\nΠώς αποκαλούν την Ελλάδα στις χώρες του εξωτερικού. Ο χάρτης των ονομασιών στην Ευρώπη και την ανατολή…\nΗ αρχαία ελληνική κουλτούρα και η γλώσσα επηρεάζουν ακόμη και σήμερα την ευρωπαϊκή κουλτούρα. Ο ρωμαϊκός πολιτισμός εμπνεύστηκε από τους ισχυρούς προκατόχους του και στη συνέχεια βοήθησε στην περαιτέρω εξάπλωση της αρχαιοελληνικής ταυτότητας. Δείτε αυτήν την επιρροή πόσο ισχυρή είναι στην σύγχρονη Ευρώπη.\nΑυτοί που σχεδίασαν τον χάρτη απάντησαν σε ένα σχετικά απλό ερώτημσ : με ποια ονομασία αποκαλούν την Ελλάδα οι υπόλοιποι «εταίροι». Οι πιο «ισχυρές» ονομασίες είναι Grecia, Grecko, Greeka, Greece και Grekland που προέρχονται από το Γραικός. Ο Γραικός ήταν ήρωας, γιος της Πανδώρας και του Δία, αλλά η ετυμολογία της λέξης δεν έχει αποδειχθεί.\nΥποτιμητικά οι Ρωμαίοι αποκαλούσαν τους Ελληνες Γραικύλους (λατινική λέξη Graeculus) που σήμαινε παρηκμασμένος και δουλοπρεπής άνθρωπος. Οι Τούρκοι και γενικά οι ανατολίτες μας λένε Yunanistan ή Yunan που υποδηλώνει προέλευση από την Ιωνία (Μικρασία). Απ΄όλους τους Ευρωπαίους μόνο οι Νορβηγοί μας λένε Hellas! Μια λεπτομέρεια στον χάρτη προκαλεί ερωτήματα για τις προθέσεις των σχεδιαστών, καθώς εμφανίζει τον πληθυσμό στην περιοχή της Φλώρινας να αποκαλεί την Ελλάδα, Gartia. Σκοπιμότητα, αθλιότητα ή βλακεία; Μπορεί και τα τρία….


Αρμενιστής: Κοίμησης Θεοτόκου. Η διδασκαλία του Χριστού\nΕορτή αγαπητοί μου μεγάλη, εορτή της Υπεραγίας Θεοτόκου. Άγγελοι και άνθρωποι σε κάθε γενεά υμνούν «την υψηλοτέραν των ουρανών και καθαρωτέραν λαμπηδόνων ηλιακών, την λυτρωσαμένη ημάς εκ της κατάρας, την Δέσποινα του κόσμου».\nΚαι εγώ τιμώ και υμνώ την Παναγία μας με εγκωμιαστικά κηρύγματα κάθε χρόνο.\nΣήμερα όμως ας προσέξουμε το Ευαγγέλιο που ακούστηκε, έχει μεγάλα νοήματα. Θα εξηγήσουμε μόνο τον τελευταίο στίχο, τον οποίο προέταξα.\nΟ Χριστός δίδασκε παντού στο ναό του Σολομώντος και σε δρόμους, στην ακρογιαλιά και επί του όρους, σε πόλεις και στην έρημο. Κύριο έργο του ήταν να διδάσκει το λόγο του Θεού.\nΠοιοι τον άκουγαν; Οι άρχοντες; Αυτοί τον μισούσαν και τον χλεύαζαν από φθόνο. Τον άκουγε ένας ταπεινός λαός – όπως και σήμερα – κάτι αθώα παιδιά, απλοϊκές γυναίκες, άκακοι ψαράδες, ταπεινοί γεωργοί.\nΑυτοί τον άκουγαν με προθυμία και ευφραίνονταν, όπως η διψασμένη γη ρουφάει το νερό, όπως η μέλισσα συλλέγει το νέκταρ από το άνθος.\nΜια φορά λοιπόν, ενώ ο Χριστός δίδασκε, μια γυναίκα μέσα από το πλήθος ύψωσε αυθόρμητα τη φωνή της και είπε: Ευτυχισμένη η μάνα που σε γέννησε! «μακαρία η κοιλία η βαστάσασά σε και μαστοί ους εθήλασας», ευλογημένη η κοιλιά που σε κυοφόρησε και οι μαστοί που σε θήλασαν.\nΗ γυναίκα δηλαδή αυτή ξέσπασε σε ύμνο της υπεραγίας Θεοτόκου.\nΚαι σήμερα, όταν ένα παιδί προοδεύει και ευεργετεί τον κόσμο, λένε: χαρά στη μάνα που το γέννησε!\nΕνώ όταν γίνεται κακός και εγκληματεί γίνεται το αντίθετο του μακαρισμού.\nΈχετε σοβαρό ρόλο όσες είστε μητέρες. Το να γεννήσετε παιδιά είναι εύκολο, το σπουδαίο είναι να τα διαπαιδαγωγήσετε ώστε μια μέρα να ευεργετήσουν τον πλησίον.\nΤότε, κι όταν ακόμα εσείς θα ΄χετε πεθάνει, οι άνθρωποι θα λένε. Θεός συγχωρέσει τη μάνα που τον γέννησε!\nΗ γυναίκα λοιπόν εκείνη μακάρισε την Παναγία, καθώς άκουγε τα λόγια του Υιού της.\nΓιατί η διδασκαλία του Χριστού είναι η ανώτερη απ΄ όλες.\nΔίδαξαν κι άλλοι, φιλόσοφοι, ρήτορες, κοινωνικοί επαναστάτες, ιδρυτές θρησκειών. Αλλά οι διδασκαλίες τους είναι χαλίκια εν συγκρίσει με τη διδασκαλία του Χριστού που είναι Μαργαριτάρι και διαμάντι.\nΔεν υπάρχει ανώτερη. Είπε κάποιος ότι, και αν υποθέσουμε ότι στους άλλους πλανήτες βρεθούν λογικά όντα, δεν είναι δυνατόν να έχουν άλλη θρησκεία – άλλη διδασκαλία ανώτερη από τη διδασκαλία του Ιησού Χριστού.\nΒέβαια, όπως οι γραμματείς και φαρισαίοι της εποχής εκείνης δεν ήθελαν να ακούσουν το Χριστό, έτσι και σήμερα κάποιοι τον μισούν. Ζητούν να σβήσουν το όνομά του «το υπέρ παν όνομα».\nΈνας άθεος διδάσκαλος στην Αθήνα ρώτησε ένα παιδί.\nΠόσα είναι τα Ευαγγέλια;\nΤέσσερα απαντά, το κατά Ματθαίον, κατά Μάρκον, κατά Λουκάν και κατά Ιωάννην.\nΌχι του λέει αυτός, πάνε πια εκείνα, τώρα ένα ευαγγέλιο υπάρχει, το ευαγγέλιο του Μαρξ……\nΌπως όμως διακηρύττει σήμερα ο απόστολος, στο σύμπαν όλο δεν υπάρχει άλλο όνομα ανώτερο από το όνομα του Χριστού, ως διδασκάλου, ως Κυβερνήτου της Εκκλησίας, ως Αρχιερέα και «εν τω ονόματι Ιησού παν γόνυ κάμψη επουρανίων και επιγείων και καταχθονίων, και πάσα γλώσσα» θα εξομολογηθεί ότι: «Εις Άγιος εις Κύριος», «Ιησούς Χριστός εις δόξαν Θεού Πατρός αμην».\nΟι άθεοι στη Ρωσία το 1917 άρχισαν διωγμό κατά του Χριστού, έλεγαν, ότι σε 5 χρόνια το όνομά του θα σβήσει, παπάς δεν θα κυκλοφορεί, ράσο δε θα βλέπεις, καμπάνα δε θα χτυπά, Σταυρός δε θα υπάρχει.\nΚαι όμως το όνομα του Χριστού δεν έσβησε. Και μετά από 75 χρόνια διωγμού έγινε η περεστρόικα του Γκορμπατσώφ και άνοιξαν πάλι οι εκκλησίες.\nΑλλά σ΄ αυτά τα 75 χρόνια οι πιστοί έδωσαν μάχη για το Χριστό, ιδίως οι Ρωσίδες γιαγιάδες και νίκησαν.\nΑυτά λοιπόν μας διδάσκει σήμερα το Ευαγγέλιο. Και είναι ευλογημένη η γυναίκα αυτή η οποία, ενώ άλλοι ύβριζαν το Χριστό και τον έλεγαν δαιμονισμένο, Σαμαρείτη, και τέλος τον Σταύρωσαν, αυτή είναι η αγνή γυναίκα, ύψωσε τη φωνή της μέσα από το πλήθος και μακάρισε τη μητέρα Του, τη Παναγία, για τον Υιό της.\nΚαι ο Χριστός τι απάντησε στα λόγια αυτά;\nΕδώ να προσέξουμε. Δεν απέκρουσε το μακαρισμό αυτό, αλλά είπε: «Μενούνγε….» Το «μεν – ουν – γε» είναι λέξη της ωραίας γλώσσας μας, στην οποία γράφτηκε το Ευαγγέλιο, αλλά θέλει εξήγηση.\nΣήμερα δυστυχώς η αρχαία γλώσσα δεν διδάσκεται σε λίγο θα πρέπει να πηγαίνουμε στην Αγγλία και στην Αμερική για να τη μάθουμε. Εκεί μαθαίνουν Ελληνικά, εδώ όχι.\nΔεν φταίνε όμως τα παιδιά μας…..\nΗ λέξη λοιπόν «μεν – ουν – γε» σημαίνει: «Ναι βέβαια, ασφαλώς, μακαρία είναι η κοιλία που με κυοφόρησε».\nΑναγνωρίζει δηλαδή ο Κύριος την τιμή στη Μητέρα Του. Αλλά συγχρόνως προσθέτει και κάτι, που πρέπει να προσέξουμε.\nΔεν είναι μόνο η Παναγία «μακαρία». Διευρύνει τον κύκλο της μακαριότητας. Στον κύκλο αυτό εισάγει και άλλα πρόσωπα.\nΝαι, αγαπούσε ο Χριστός την Μητέρα Του ως Παναγία και φρόντισε πάνω από το Σταυρό γι΄ αυτή. Αλλά παραπάνω από την κατά σάρκα συγγένεια, που τον συνέδεε με την Παναγία, - μη φανεί παράξενο – ο Χριστός έθετε την κατά πνεύμα συγγένεια.\nΌταν μια μέρα, εκεί που δίδασκε, ήρθε η Μητέρα Του (η Παναγία) και τα αδέρφια του (τα νομιζόμενα αδέρφια, παιδιά του Ιωσήφ του μνήστορος από την πρώτη του γυναίκα) και του ανήγγειλαν ότι η Μητέρα Του και τα αδέρφια του τον ζητούν, τι έκανε ο Χριστός;\nΔεν διέκοψε την ομιλία για να ασχοληθεί μαζί τους, αλλά έδειξε τους ακροατές του, που σαν σφουγγάρια ρουφούσαν τα Θεϊκά του λόγια και είπε: Να ποιοι είναι μητέρα και αδέρφια μου. Όποιος θα τηρήσει το θέλημα του Ουράνιου Πατέρα μου, αυτός είναι αδελφός και αδερφή και μάνα μου.\nΕπιτρέψατέ μου να πω, ότι αυτό τηρώ και εγώ. Έχω συγγενείς, από την ώρα όμως που φόρεσα το ράσο τους λησμόνησα, ώστε να λένε: Μακάρι να μην ήμασταν συγγενείς του Αυγουστίνου, για να βοηθάει και εμάς…..\nΈγινες ρασοφόρος; Παραπάνω από την κατά σάρκα συγγένεια είναι η συγγένεια του πνεύματος.\nΗ κατά σάρκα συγγένεια – δεν την περιφρονούμε – δημιουργεί δεσμούς αλλά όχι τόσο ισχυρούς, υπάρχουν αδέρφια που μισούνται σαν να ήταν ξένοι.\nΟ Χριστός ήρθε να δημιουργήσει ένα ανώτερο είδος συγγενείας. Και αυτό είναι η πνευματική οικογένεια. Το να συγγενεύεις δια της κοινής πίστεως, να έχεις τις ίδιες ιδέες, τα ίδια αισθήματα, τις ίδιες βουλές και πράξεις με το Χριστό.\nΟ Χριστός λοιπόν διεύρυνε τον κύκλο της συγγένειας και είπε: «Μενουνγε μακάριοι οι ακούοντες τον λόγον του Θεού και φυλάσσοντες αυτόν» Ναι ευτυχείς είναι όποιοι ακούνε τον λόγο του Θεού και τον τηρούν. Κι αν η Παναγία Μητέρα Μου είναι μακαρία, είναι ακριβώς διότι αυτή κατ΄ εξοχήν άκουσε τον λόγο του Θεού και δεν αντιτάχθηκε αλλά υπήκουσε σ΄ αυτόν, και έτσι αξιώθηκε να με γεννήσει.\n«Μακάριος» λοιπόν δεν είναι αυτός που έχει λεφτά, αυτός που διασκεδάζει και γλεντοκοπά ή αυτός που σπούδασε επιστήμες.\nΑλλού είναι η ευτυχία. Το κλειδί, που μας ανοίγει για να βρούμε την ευτυχία, μας το δίνουν σήμερα τα λόγια αυτά του Χριστού.\nΚάθε άνθρωπος, κάθε σπίτι, αγαπητοί μου, έχει ζητήματα και έγνοιες, προβλήματα έχουμε όλοι, από τον φτωχότερο ως τον πλοισιώτερο.\nΥπάρχουν προβλήματα ατομικά, οικογενειακά, κοινωνικά, εθνικά.\nΠως θα λυθούν; Ο κόσμος έγινε σαν το κουβάρι της γιαγιάς που το πήραν τα εγγόνια και το έμπλεξαν και προσπαθούν να το ξεμπλέξουν μα δεν μπορούν.\nΑλλά στο μπλεγμένο αυτό κουβάρι υπάρχει μια χρυσή κλωστή, που άμα την τραβήξεις το κουβάρι θα ξεμπλέξει.\nΠοια; Είναι η χρυσή κλωστή; Είναι η διδασκαλία του Χριστού μας. Μόνο εάν την εφαρμόσουμε όλοι (άτομα, οικογένειες κοινωνίες), η ανθρωπότητα θα γίνει «μακαρία», μόνο τότε θα έρθει η ευτυχία στον κόσμο.\nΜακάρι η ανθρωπότητα, κάτω από τα πλήγματα των διαφόρων δυστυχημάτων, να επιστρέψει.\nΣας συνιστώ, εξ αφορμής της εορτής της Υπεραγίας Θεοτόκου, να αρχίσετε τη μελέτη και την εφαρμογή του Ευαγγελίου.\nΜέρα χωρίς φαΐ να περάσει, αλλά μέρα χωρίς Ευαγγέλιο να μη περάσει. Και όταν όλοι εφαρμόσουμε το Ευαγγέλιο, τότε θα αισθανθούμε τον λόγο του Χριστού: «Μακάριοι οι ακούοντες τον λόγον του Θεού και φυλάσσοντες αυτόν», αμήν.\n«Μενούγκε μακάριοι οι ακούοντες τον λόγον του Θεού και φυλάσσοντες αυτόν»\nΛουκά 10,38-42, 11,27-28\nΑπομαγνητοφωνημένη ομιλία, στην Ιερά Μονή Κοιμήσεως Θεοτόκου Κλαδορράχης Φλώρινας στις 15.8.1989\nΕτικέτες Αυγουστίνος καντιώτης, Μοναχισμός, Παναγία


Κυριακή, 12 Μαρτίου 2017 23:36\nΆλλη μια μεγάλη έκπληξη περιμένει τους φανατικούς της Eurovision φέτος, η θρυλική Valentina Monetta από τον Άγιο Μαρίνο επιστρέφει για τέταρτη χρονιά μέσα σε μια δεκαετία στον διαγωνισμό έχοντας δίπλα της αυτή τη φορά τον Jimmie Wilson.\nΗ Valentina Monetta είναι τραγουδίστρια της Jazz μουσικής σκηνής, γεννημένη στον Άγιο Μαρίνο. Το 2014 λαμβάνοντας μέρος στον διαγωνισμό για Τρίτη φορά κατάφερε να περάσει στον μεγάλο τελικό με το τραγούδι Maybe. Η Valentina κάνει εμφανίσεις με την μπάντα My Funky Valentine και συνεργάζεται με την μπάντα Live Tropical Fish.\nΟ Jimmie Wilson είναι τραγουδιστής και συνθέτης, γεννημένος στο Detroit του Michigan ήρθε στην Ευρώπη ως το αστέρι του μιούζικαλ Sisterella και τώρα ζει και εργάζεται στην Γερμανία. Το 2010 έλαβε μέρος στο μιούζικαλ Hope στο ρόλο του Αμερικανικού προέδρου Obama. Φέτος ενώνει τις δυνάμεις του με την Valentina Monetta και τον θρυλικό παραγωγό Ralph Siegel για την εκπροσώπηση του Αγίου Μαρίνου με το τραγούδι Spirit of the Night.\nΟ Άγιος Μαρίνος θα διαγωνιστεί στο δεύτερο μισό του δεύτερου ημιτελικού στης 11 Μαΐου.


Καταφυγή: 6/6/2015, Η πίστη που συγκλονίζει, π. Δημητρίου Μπόκου\n6/6/2015, Η πίστη που συγκλονίζει, π. Δημητρίου Μπόκου\nΗ πίστη που συγκλονίζει\nΟι άγιοι Πάντες, όλοι δηλ. οι άγιοι, τιμώνται την πρώτη Κυριακή μετά την εορτή της Πεντηκοστής. «Αστέρες πολύφωτοι του νοητού στερεώματος» της Εκκλησίας, αποδεικνύουν με τη λάμψη τους τη διαχρονική ζωοποιό αειφορία της επιφοιτήσεως του Αγίου Πνεύματος.\nΕξόχως εξαίρεται στο αποστολικό ανάγνωσμα της ημέρας, ως καίριο χαρακτηριστικό της ζωής τους, που τους διαχωρίζει από τη χλιαρή ογκώδη μάζα των συνήθων Χριστιανών, η απόλυτη αυτοπαράδοσή τους, με βαθειά εμπιστοσύνη, στον Θεό. Αυτό που απλά ονομάζουμε πίστη. Όχι σαν μια αδιάφορη αποδοχή κάποιων ιδεολογικών σχημάτων, που δεν εξέρχεται από τα όρια μιας εγκεφαλικής διεργασίας. Αλλά σαν μια ριζική και εκ βαθέων ανατρεπτική αλλαγή του τρόπου ζωής, ώστε αυτή να προσανατολισθεί ευθέως προς το θέλημα του Θεού.\nΠηγή: π. Δημήτριος Μπόκος, (ΛΥΧΝΙΑ ΝΙΚΟΠΟΛΕΩΣ, αρ. φ. 347, Ιούνιος 2012), http://www.diakonima.gr/